Energyobserver - MIŠLJENJA / ANGELA MERKEL I PRIČA O ZMIJI I ŽABI / PIŠE: NENAD RADIČEVIĆ\nMIŠLJENJA / ANGELA MERKEL I PRIČA O ZMIJI I ŽABI / PIŠE: NENAD RADIČEVIĆ\nTri godine njemačka kancelarka uspijeva kompromisima umiriti 'pobunjenike' u vladajućoj koaliciji, ali ti kompromisi imaju sve veću političku cijenu.\nTačno godinu dana od poslednjih nemačkih saveznih izbora i svojevrsnog neformalnog početka četvrtog kancelarskog mandata Angele Merkel, mnogi Nemci koji su glasali za njenu i ostale vladajuće stranke se pitaju da li je ponovna "velika koalicija" demohrišćana i socijaldemokrata zaista bila "manje zlo". Ili je, zapravo, bolje bilo da su Nemci tada ponovo izašli na birališta i izbegli sve kafikijanske odlike Merkeline četvrte vlade, u kojoj kancelarka svaku krizu i dalje uspešno reši, ali efekat među biračima više nije kao pre.\nPoslednja kriza nemačka vlade bila je potpuno groteskna, a malo ko van Nemačke je uopšte razumeo šta se dešava i zašto je opstanak koalicije uzdrman zbog pozicije naizgled jednog običnog državnog službenika – šefa unutrašnje obaveštajne službe - BfV Hans-Georga Maassena. Ukratko, buru u javnosti izazvala je Maassenova izjava u kojoj je on doveo u pitanje verodostojnost video-snimka na kojem se vidi da desničarski ekstremisti u istočnonemačkom gradu Chemnitzu na ulicama jure i napadaju sve one koji im izgledaju kao migranti. On je ovim, zapravo, doveo u pitanje i verodostojnost same kancelarke, koja je rekla da je to hajka na strance, oštro osudivši nešto što je poprilično zaličilo na početak pogroma Jevreja u Nemačkoj tridesetih godina prošlog veka.\nMaassenov kredibilitet u javnosti je poljuljan, ne samo zbog toga što nije izneo dokaze za svoje tvrdnje, već i činjenicom da je nemački javni servis ARD izvestio kako je jedan poslanik desničarsko populističke partije Alternativa za Nemačku od Maassena dobio tada još neobjavljene poverljive podatke o islamistima u Nemačkoj. Osim toga, mediji su se prisetili tek objavljene knjige bivše članice AfD-a Franziske Schreiber, u kojoj ona tvrdi da se bivša šefica AfD-a Frauke Petry u više navrata sastajala sa Maassenom i da joj je on navodno čak davao savete šta bi AfD trebalo da radi kako izbegla da ih BfV nadzire.\nI za sebe, i za Njemačku\nZbog svega toga šef BfV je u javnosti osumnjičen za sklonost ka krajnjim desničarima, pa je time dovedena u pitanje i kredibilnost njegovih procena da AfD ne bi trebalo posmatrati kao ekstremističku strukturu te da nije neophodno da budu pod nazorom BfV. Dok su mediji samo pretpostavljali da se Merkel ne dopada što joj Maassen oponira, za Socijaldemokratsku partiju Nemačke nije bilo dileme – njihova liderka Andrea Nahles je otvoreno tražila smenu šefa BfV-a. U odbranu Maassena je stao ministar unutrašnjih poslova i lider Hrišćansko-socijalne unije Horst Seehofer i eto nove krize u funkcionisanju vlade.\nNa scenu stupa tipična Merkelina taktika rešavanja političkih kriza. Kako na samitima Evropske unije u Briselu, tako i u pregovorima sa domaćim političarima, Merkel je usavršila pregovaračku metodologiju, koja bi se slikovito mogla opisati da ona sagovornike "davi kao zmija žabu" da bi došla do takozvanog srednjeg puta. Uvek insitirajući na postepenim koracima u pregovorima i često iznurujući svoje sagovornike dugim razgovorima, koji potraju do ranih jutarnjih sati, ova demohrićanska političarka najčešće uspeva da dođe do svojevrsnog kompromisa u kojem sve strane donekle popuste, a ona izbegne scenario koji bi njoj ili Nemačkoj naškodio.\nU ovom slučaju, s jedne strane, Nahles je tražila smenu Maassena ili će SPD izaći iz vlasti, dok je, s druge strane, Seehofer branio Maassena takođe po cenu obaranja vlade. Očigledna jedina opcija je bila truli kompromis da Maasen bude smenjen i prebačen na funkciju u Seehoferovo Ministarstvo unutrašnjih poslova. Tipično Merkelino rešenje, u kojem ona izbegava sve negativne alternative i naizgled podmiruje svačije interese.\nI to je opcija: Izvinjenje građanima\nMeđutim, kancelarka je zaboravila da podmiri interes javnosti. Gnev je buknuo čim se saznalo da je Maassen, zapravo, unapređen u državnog sekretara i da će mu ubuduće osnovna mesečna plata biti za 2.580 evra veća te da će iznositi 14.157 evra. Ovo rešenje je poprilično teško mogla da objasni Nahles, pa je odmah tražila ponovne pregovore lidera tročlane koalicije, na kojima je odluka preinačena u to da Maassen postane specijalni saveznik u Ministarstvu unutrašnjih poslova te da mu plata ne bude povećana.\nDa je i Merkel shvatila da ovog puta njena politička alhemija gubi na delotvornosti, svedoči to da se odlučila na ne tako uobičajeni potez – da se izvini građanima. Kako je rekla, bila previše fokusirana na "dešavanja u Ministarstvu unutrašnjih poslova", a premalo je pažnje posvetila "šta je ljude ispravno okupiralo kada su čuli o napredovanju" Maassena. "Žao mi je što smo dozvolili da se to dogodi", rekla je Merkel, ističući da će se koalicija odsad fokusirati na "rešavanje problema ljudi" te da je "u mnogim oblastima previše bila okupirana sama sobom ... To mora da se promeni."\nMeđutim, veliko je pitanje da li će ovo njeno javno izvinjenje smiriti strasti, a građane navesti da pomisli da vlada zaista radi u njihovu korist. Dosadašnji lomovi u koaliciji, koja radi tek šest i po meseci, čak i najblagonaklonije prema vlasti su uverili da se među vladajućim strankama vode svojevrsni građanski ratovi, a građanima je muka tih borbi. To najbolje govore podaci najnovijih anketa, koji ukazuju da podrška opozicionim strankama dramatično raste, a vladajućim pada. AfD je prvi put izbila na drugo mesto, sa podrškom 18 odsto birača, pretekavši SPD, kojem se opasno približavaju i Zeleni sa 15 odsto podrške.\nZna šta su to muškarci u politici\nTo što CDU-CSU uživaju 28 posto, a SPD tek 18 odsto podrške ipak ne znači da će Merkel neko uskoro tako brzo srušiti sa vlasti. Imala je ona sličnu situaciju i krajem 2015. i početkom 2016. godina, kada su joj, zbog izbegličke krize, mnogi uticajni mediji, kao što Financial Times, Independent ili Welt, predviđali brzu političku penziju. I tada je ona muku mučila sa SPD-om i CSU-om, ali i sa buntom u redovima sopstvene Hrišćansko-demokratske unije. Tada je priznala da je njena politika "sve samo ne savršena", pristajući da je usavršava "korak po korak", bez odustajanja od svojih principa. U skladu sa svojom politikom malih koraka, naučnički precizno, ova kvantna hemičarka je postepeno činila ustupke, menjajuči svoju migrantsku politiku, tako da Nemačka za izbeglice nije zatvorena žicom na nemačkoj granici, već sporazumom sa Turskom.\nIpak, veliko je pitanje koliko će joj ista metodologija pomoći da ponovo obuzda Seehofera, koji se proteklih meseci trudi da bude veći desničar od AfD-a, u nadi da će to sprečiti da dobar deo pristalica CSU-a na predstojećim bavarskim pokrajinskim izborima glasa za AfD. Zbog toga se Seehofer usmerio na lov na glasove svojstven bavarskim pivnicama, apsolutno zanemarivši to kako slabljenje kancelarke utiče na stabilnost Nemačke, ali i cele Evropske unije. Zbog toga nije daleko od istine procena da bi Nemačka sada bila u boljoj situaciji da je Merkel smenila Seehofera sa mesta ministra još letos, kada je izazvao nepotrebnu krizu vlade zbog izbeglica, u trenutku kada u Nemačku dolazi zanemarivo mali broj tražilaca azila. Ali, to je za nju bio veliki rizik, jer je Seehofer obećao da, ako on bude morao da ode iz politike, povući će i nju sa sobom.\nOna na to nije reagovala, jer vrlo dobro poznaje taj tip muškarca u politici. Njen politički razvojni put od nepoznate istočnonemačke naučnice do najmoćnije žene Evrope obeležio je trnovit put u svetu egoističnih muškaraca, koji su najčešće potcenjivali njenu sposobnost, dok je ona uspevala postepeno uz hladnokrvnu preciznost, staloženost, analitičnost i spretnost da ih nadmaši. Najpre je uspela da nadmudri čitavu generaciju muških rivala unutar CDU, da bi na kraju, bez mnogo emocija i u pravom trenutku, izmakla tepih ispod nogu i svom političkom "ocu" Helmutu Kohlu, kao i njegovom već predodređenom nasledniku Wolfgang Scheubleu, koji su do tada o njoj govorili kao "devojčici", očigledno nipodaštavajući njene sposobnosti, ambiciju i političku budućnost.\nNi Putinova 'Koni' je nije uplašila\nUpoznavši slabosti moćnih zapadnonemačkih političara, ništa manje uspešno se nosila i sa svetskim liderima, koji neguju pomalo siledžijski politički stil ili žele po svaku cenu da pokažu svoju moć i mačo stil. Sa svima je imala istu taktiku. Uvek im je davala do znanja da ne mogu da je uplaše i isprovociraju, pa čak i kada je ruski predsednik Vladimir Putin pred nju prilikom susreta u Sochiju izveo labradora "Koni", iako se kancelarka još od detinjstva plaši pasa. "Koni" je legla baš kod njenih nogu, a Merkel je prvobitnu zbunjenost i strah zamenila svojim staloženim razgovorom sa Putinom, da bi kasnije nemačkim novinarima rekla da "samo nesigurni tipovi koriste tu vrstu trikova".\nOsim toga, trudila se da ne povlači ishitrene poteze i da ne odgovara na uvrede te da im nikad ne udara direktno na ego. To, pak, nije značilo da im je povlađivala. Naprotiv, uvek je na kraju rekla svoj stav, ali tako da ne razbukta njihovu osetljivu sujetu, zbog koje bi mogli da odustanu od pregovora i uđu direktan klinč sa njom. Pre nego što povuče određeni potez, uvek je bila dosledno strpljiva, krijući svoje karte od nepredvidivih političkih konkurenata i strpljivo prikupljajući argumente za svoje stavove i razrađujući moguće scenarije. I, na kraju, uvek je bila spremna da ih iznurujućim pregovorima "davi kao zmija žabu".\nProtekli meseci navode na pomisao da je Seehofer možda isuviše "stara i tvrda žaba" da bi ga ona "udavila", ili da su, zapravo, oni zamenili ove dve uloge. Ukoliko njihovo međusobno "davljenje" potraje, visoku cenu će platiti ne samo Merkel, već i sve tri vladajuće stranke. Pa čak i ako ne dođe do pada vlada do redovnih izbora 2021. godine, CDU, CSU i SPD u osvajanju podrške građana neće pomoći ni rekordno mala nezaposlenost u Nemačkoj, niti rekordni suficiti u budžetu ili uspesi nemačke ekonomije. Njihova međusobna borba samo će povećavati podršku AfD-u.\n26.09.2018 · MIŠLJENJE_NJEMAČKA_NENAD_RADIČEVIĆ_ANGELA_MERKEL_KOALICIJA_PREGOVORI_HANS-GEORG_MAASSEN


Umrla žena koja je Staljinu prenijela Titovo historijsko "ne"\nUmrla žena koja je Staljinu prenijela Titovo historijsko “ne”\nPartizanka i diplomata, Dragica Srzentić, koja je 1948. godine u Moskvu odnijela čuveno pismo Josipa Broza Tita Staljinu, preminula je prije dva dana u 103. godini\nO njoj, njenom životu, slavnim revolucionarnim danima, godinama robovanja kada je bila proglašena za državnog neprijatelja, snimljen je i film “Jedna žena – jedan vijek”, reditelja Želimira Žilnika, pišu beogradske Večernje novosti.\nViše puta tokom dugog života, Dragica je isticala da nije znala sadržaj pisma, kao ni to da se u njemu krilo historijsko “ne” Staljinu. U Ministarstvu vanjskih poslova, u kojem je tada radila, rečeno joj je da bude spremna da otputuje i da je poruku tada predala ambasadoru Jugoslavije u SSSR Vladimiru Popoviću. Zatim se vratila u Beograd s odgovorom Staljina i Vjačeslava Molotova, ali kaže, da je sadržinu poruke koju je nosila u Moskvu saznala mnogo kasnije.\n– Odgovor iz Moskve predala sam maršalatu za Tita koji je to pismo u prvom redu dao samo vrhu partije, a ne svim ljudima – govorila je Dragica Srzentić.\n– Kasnije sam saznala šta piše i bilo mi je žao zbog toga, jer sam smatrala da nemaju pravo da napadaju Ruse koji su oslobodili Beograd i svoje kosti ostavljali ovdje. Mi ne bismo uspjeli sami da oslobodimo Beograd.\nUbrzo je donijeta Rezolucija Informbiroa i iako je nije prihvatila, zasmetala joj je medijska hajka koja se u jugoslovenskim medijima vodila protiv Crvene armije i Sovjetskog Saveza, što joj je kao komunisti smetalo, pa se usudila da to kritikuje. Baš zbog stavova o Rusima i otvorenim neslaganjima, bila je proglašena državnim neprijateljem i osuđena 1951. na 10 godina zatvora, u kome je provela strašne četiri i po godine. Tada je bio uhapšen i njen suprug Vojo Srzentić, koji je prije toga radio kao savjetnik Envera Hodže.\nDragica Srzentić rođena je 19. novembra 1912. godine u istarskom selu Sovinjak, kod Buzeta. Pamtila je osam država – Austrougarsku, Kraljevinu Italiju, Kraljevinu SHS, predratni Beograd u koji je došla sa 17 godina, u lijevoorijentisane intelektualne krugove… Tokom boravka u zatvoru, izgubili su posao i stan, a bila su im oduzeta i sva odlikovanja, pa su po izlasku iz zatvora otišli da žive u Ulcinj, u suprugovoj porodičnoj kući. Povratak im je pomogao Svetozar Vukmanović Tempo, u čijem se štabu Dragica borila u Drugom svjetskom ratu. Mnogo decenija kasnije rehabilitovani su odlukom Okružnog suda u Beogradu, a sudska presuda iz 1951. poništena je februara 2007. godine.\n#izdvojeno#josif staljin#josip broz tito\nU Sarajevu obilježena 42. godišnjica smrti Josipa Broza Tita\n“Ja sam skinuo Tita s aparata. Bio je mrtav 10 minuta prije toga, nije mu bilo spasa”


Negotin dobio modernu policijsku stanicu (VIDEO) - ObjektivNegotin dobio modernu policijsku stanicu (VIDEO) – Objektiv\nMinistar je objasnio da će u novom objektu građani brže ostvariti svoja prava\n• 21:18 • 05.02.2020. • 05.02.2020.\nNegotin je danas dobio novu zgradu Policijske stanice, a potpredsednik Vlade i ministar unutrašnjih poslova Nebojša Stefanović izjavio je da su policija i građani u ovom mestu dobili savremen objekat koji će omogućiti efikasniji rad policije.\n“Kao što smo obećali krajem avgusta prethodne godine započeti su ozbiljni i obimni radovi na rekonstrukciji i adaptaciji ovog prostora, kako bi se pripremio za useljenje policijske stanice i drago mi je što su građani Negotina i naše kolege iz Ministarstva unutrašnjih poslova dobile jedan savremen objekat koji može da zadovolji sve potrebe građana i policije”, rekao je Stefanović, a navedeno je u saopštenju koje je dostavljeno medijima.\nDa li ste znali da Srbija ima svoje TRIJUMFALNE kapije? Evo gde se nalaze (FOTO+VIDEO)


Obligacioni odnosi - Advokatska kancelarija Dragana Lj. Đorđević\nAdvokat Dragana Đorđević » "Obligacioni odnosi"\n18. 04. 2019. Dragana Đorđević\tOstavite komentar\nUgovor o licenci je regulisan odredbama članova od 686. do 711. Zakona o obligacionim odnosima.\nUgovorom o licenci obavezuje se davalac licence da sticaocu licence ustupi, u celini ili delimično, pravo iskorišćavanja pronalaska, tehničkog znanja i iskustva, žiga, uzorka ili modela, a sticalac licence se obavezuje da mu za to plati određenu naknadu.\nUgovor o licenci mora biti zaključen u pismenoj formi.\nLicenca za iskorišćavanje patentiranog pronalaska uzorka ili modela ne može biti zaključena za vreme duže od trajanja zakonske zaštite tih prava.\nUgovorom o licenci sticalac licence stiče isključivo pravo iskorišćavanja predmeta licence samo ako je to izričito ugovoreno (isključiva licenca). Ostale mogućnosti iskorišćavanja predmeta licence zadržava davalac licence. Nastavite sa čitanjem Ugovor o licenci →\ndavaoc licenceisključiva licencaObligacioni odnosipredmet licencesticaoc licenceUgovorUgovor o licenciZakon o obligacionim odnosima\nFinansiranje privrednog društva od strane osnivača putem zajma\n02. 07. 2018. Dragana Đorđević\tOstavite komentar\nUgovaranje i realizacija zajma privrednom društvu od strane osnivača je skoro u celini regulisano odredbama Zakona o obligacionim odnosima.\nZakon o privrednim društvima, u delu Dodatne uplate i zajam društvu (članovi od 178. do 181), propisuje način utvrđivanja obaveze dodatne uplate, posledice neizvršenja obaveze dodatne uplate i vraćanje dodatnih uplata, ali ne propisuje posebna pravila, koja se odnose na zajam. Odredbe Zakona o privrednim društvima, koje regulišu ograničenja plaćanja osnivačima privrednog društva, odobrenje posla u kojem postoji lični interes, kao i povećanje osnovnog kapitala sadrže norme koje su od značaja za ugovaranje i realizaciju zajma.\nZakon o obligacionim odnosima ne postavlja ograničenja kada je u pitanju zaključivanje ugovora o zajmu i zajmodavac može da bude kako pravno tako i fizičko lice. Prema odredbama člana 557. Zakona o obligacionim odnosima ugovorom o zajmu obavezuje se zajmodavac da preda u svojinu zajmoprimcu određenu količinu novca ili kojih drugih zamenljivih stvari, a zajmoprimac se obavezuje da mu vrati posle izvesnog vremena istu količinu novca, odnosno istu količinu stvari iste vrste i istog kvaliteta. Nastavite sa čitanjem Finansiranje privrednog društva od strane osnivača putem zajma →\nAkcionarsko društvoObligacioni odnosiOsnovni kapital društvaugovor o zajmuzajamZakon o obligacionim odnosimaZakon o privrednim društvima\nUstupanje potraživanja ugovorom (cesija)\n12. 09. 2017. Dragana Đorđević\tOstavite komentar\nUstupanje potraživanja ugovorom regulisano je odrebama članova od 436. do 445. Zakona o obligacionim odnosima i ima za posledicu promenu poverioca u obligacionom odnosu.\nPoverilac može izvršiti ustupanje potraživanja ugovorom zaključenim sa trećim i na ovoga preneti svoje potraživanje, izuzev potraživanja čiji je prenos zabranjen zakonom ili koje je vezano za ličnost poverioca, ili koje se po svojoj prirodi protivi prenošenju na drugoga.\nUstupanje potraživanja ugovorom odnosno ugovor o ustupanju nema dejstvo prema dužniku, ako su on i poverilac ugovorili da ovaj neće moći preneti potraživanje na drugoga ili da ga neće moći preneti bez dužnikovog pristanka. Nastavite sa čitanjem Ustupanje potraživanja ugovorom (cesija) →\ncesijanaplativost ustupljenog potraživanjaneisplaćene kamateObligacioni odnosiOdgovornost za naplativostpromena dužnikasporedna pravaUgovorUstupanje potraživanjaZakon o obligacionim odnosima\n1 2 Sledeće →


DS: Nacrt zakona o finansiranju biće usaglašen sa partnerima | Autonomija\nDS: Nacrt zakona o finansiranju biće usaglašen sa partnerima\nDa li Pastor želi da napusti koaliciju, pita se DS\nPokrajinski odbor Demokratske stranke (DS) saopštio je večeras da će, pre nego što nacrt zakona o finansiranju Vojvodine bude završen u Vladi Vojvodine a potom i predložen pokrajinskom parlamentu, taj akt biti usaglašen sa koalicionim partnerima a potom će s njim biti upoznati i predstavnici opozicionih stranaka.\n„DS smatra da se radi o izuzetno važnom zakonu i cilj nam je da se postigne što širi konsenzus oko predloga sa kojim će se izaći“, navodi se u saopštenju za javnost.\nTa stranka je izrazila čuđenje zbog nedavnih izjava predsednika Skupštine Vojvodine Ištvana Pastora da nije obavešten da se u Vladi Vojvodine piše nacrt zakona o finansiranju.\n„Nadamo se da ta poslednja izjava gospodina Pastora, kao i kritike koje je u prethodnom periodu iznosio na račun Vlade Vojvodine, koju čini i njegova stranka (Savez vojvođanskih Mađara – SVM), ne dovode u pitanje stabilnost koalicije“, navodi se u saopštenju.\nVećinu u Skupštini Vojvodine ima koalicija DS, SVM i Lige socijaldemokrata Vojvodine.\nIz Vojvodine već godinama stižu kritike na račun republičkih vlasti da je zakon o finansiranju te pokrajine trebalo da bude usvojen još 2008. godine.


Rolan Garos dobio novi teren - Sportske.net\nU danu kada je obelodanjeno da je organizator drugog Grend slema sezone uvećao nagradni fond, u Bulonjskoj šumi otvoren je novi teren koji će biti korišćen ove godine.\nOrganizatori Otvorenog prvenstva Francuske saopštili su danas da je ukupan nagradni fond uvećan za osam odsto, ali to nije jedina lepa vest koja je stigla iz Pariza.\nU sklopu projekta izgradnje potpuno novog kompleksa stadiona i terena u Bulonjskoj šumi, koji će biti završen do 2021. godine, danas je otvoren novi teren koji nosi naziv nekadašnje šampionke Simone Matje.\nNovi teren moći će da primi 5000 navijača, a samo je jedan u nizu koji će "nići" u kompleksu u periodu od tri godine.\nOdmah nakon završetka prošlosezonskog Rolan Garosa krenulo se sa rekonstrukcijom stadiona "Filip Šatrije" koji je srušen gotovo do temelja.\nVeliki deo posla je već završen ali će šlag na tortu biti stavljen sledeće godine kada će "Šatrije" dobiti pokretni krov sličan onima koji postoje na "Rod Lejver" Areni, Centralnom terenu Ol Ingland Klaba i stadionu "Artur Eš".


Hitnoj pomoći u Subotici nedostaje jedna lekarska ekipa, a Domu zdravlja 10 lekara\nSlužba za hitnu medicinsku pomoć u Subotici dobila je novo sanitetsko vozilo, koje je doniralo Ministarstvo zdravlja, ali uprkos novom vozilu koje raspolaže savremenom medicinskom opremom, ovoj ustanovi nedostaje jedna lekarska ekipa, dok Domu zdravlja Subotica nedostaje 10 lekara.\nU subotičkoj Hitnoj pomoći navode da im nedostaje jedna lekarska ekipa, iako trenutno ispunjavaju normativ, po kojem imaju 24 lekara, 35 tehničara i 32 vozača, a osim baze u Subotici, pokrivaju i punktove u Bajmoku i Čantaviru, gde imaju dežurne ekipe tokom noći i vikednom, pa im je neophodno pojačanje.\nMihaela Budimski Soldat, foto: NJ/Magločistač\n“Što se tiče samog kadra, potrebe naših građana su znatno veće, tako da bi bilo neophodno da imamo još barem jednu kompletnu ekipu u gradu kako bismo na vreme stizali na sve terene i kako bi naši građani dobili bolju medicinsku zaštitu”, rekla je specijalistkinja urgentne medicine u Službi hitne medicinske pomoći, Mihaela Budimski Soldat.\nKako je navela, novo vozilo koje su dobili raspolaže savremenom medicinskom opremom koja će pacijentima pružiti kvalitetnu zdravstvenu negu tokom transportovanja do najbliže zdravstvene ustanove na dalju dijagnostiku i lečenje.\n“Kada su u pitanju životno ugroženi pacijenti koje transportujemo, defibrilator će nam omogućiti da njihovo stanje pratimo i da ih na adekvatan način zbrinemo. Naša Služba trasportuje pacijente sa infarktom miokarda i do Novog Sada, u periodu kada sala za kateterizaciju u subotičkoj bolnici ne radi. Naši lekari oko 70 minuta transportuju ove pacijente koji su pod visokim rizikom, jer se kod njih može očekivati i iznenadni srčani zastoj koji može nastati kao komplikacija infarkta. Takvih pacijenata imamo od pet do deset na mesečnom nivou”, objašnjava Budimski Soldat.\nOna je dodala da Službu hitne medicinske pomoći u Subotici dnevno pozove između 30 i 50 građana, u zavisnosti od doba godine.\nPrema rečima glavne sestre Doma zdravlja Subotica, Melinde Tot Demek, i ova ustanova je pogođena, jer trenutno nedostaje deset lekara, ali se uvek trude da Hitna pomoć bude obezbeđena.\n“Mislimo da je Hitna pomoć ta prva, jako bitna karika, i oni moraju uvek da budu u punom broju”, ocenjuje Tot Demek.\nOna je apelovala na građane da se u toku dana obraćaju lekarima u svojim ambulantama, a ne u zgradu Hitne pomoći, jer su tada ekipe na terenu i nema lekara u ambulanti.\n“Ogranak VI na Karađorđevom putu preuzima dežurstvo od subote od 14 časova i nedeljom od 7 do 20 časova. Hitna pomoć ima lekara stacioniranog u ambulanti od 20 časova do ujutro i tada, ukoliko postoji neki problem, pacijenti mogu da se jave lekaru Hitne pomoći na ovoj lokaciji”, napominje Tot Demek.\nDom zdravlja Subotica je u januaru ove godine kupio još jedno vozilo iz sopstvenih sredstava, a u toku je i javna nabavka za minibus kojim će se prevoziti pacijenti na dijalizu, koji finansira Grad Subotica.\nDirektorka Doma zdravlja Subotica, Ivanka Beoković, kaže da trenutno raspolažu sa 18 sanitetskih vozila, a imaju i vozila manjeg kapaciteta i vozila kućnog lečenja, pa ukupno njihov vozni park ima 35 vozila.\nPrema njenim rečima, Grad već nekoliko godina traži rešenje da se napravi jedna savremena i velika, prostorno adekvatna zgrada za hitnu medicinsku pomoć u Subotici, zato što trenutni prostor svojim kapacitetom i ambijentom za vozila više ne zadovoljava potrebe ove službe.\nDom zdravlja Subotica Ivanka Beoković Zdravstvo\nUpišite tekst * 6 − = 5


Osumnjičeni saradnik napadača na Šarli ebdo pristao da bude izručen Francuskoj\nBeta 10. avgusta 2016. 18:25\nJedan od osumnjičenih saradnika napadača na redakciju francuskog satiričnog lista Šarli ebdo 2015. godine, pristao je danas da ga Bugarska izruči Francuskoj.\nMurad Hamid će u Francuskoj odgovarati za zločinačko udruživanje u cilju pripremanja terorističkih napada, kako je navedeno u poternici koju je za njim raspisala Francuska, a za to delo preti mu kazna zatvora od deset godina.\nHamid, zet Šerifa Kuašija, jednog od napadača na redakciju francuskog satiričnog lista Šarli ebdo, gde je u januaru prošle godine ubijeno 12 ljudi, uhapšen je 28. jula, pošto je vraćen sa granice Turske.\nOn je januara prošle godine 48 sati zadržan u pritvoru u Francuskoj, zbog sumnje da je učestvovao u napadu na redakciju satiričnog nedeljnika Šarli ebdo, u kojem je ubijeno 12 ljudi, ali je oslobodjen bez podizanja optužnice.\nHamid je 26. jula u Bugarsku stigao vozom preko Madjarske i Srbije, a dva dana kasnije pokušao je da udje u Tursku, odakle je vraćen.\nOn je optužen da je hteo da otputuje u Siriju kako bi se priključio džihadistima Islamske države.\nDvadesetogodišnji Hamid potpisao je saglasnost da bude izručen Francuskoj, i izjavio da želi da to bude „smesta“ jer je „nepravedno“ uhapšen i neopravdano nazvan teroristom, „na osnovu jedne činjenice“.\nPo rečima njegovog advokata. Dragomira Aleksandrova, Hamid želi da se vrati u Francusku „zbog načina na koji se prema njemu postupalo“.


Sportske.net - Premiraju i Đura i Kiril\nŠampioni Srbije i Bugarske ukrstiće večeras koplja u Razgradu u okviru trećeg kola kvalifikacija za Ligu šampiona a čelni ljudi dva kluba najavili su da će igrači biti novčano nagrađeni za plasman u plej-of fazu kvalifikacija.\nPredsednik Partizana Dragan Đurić nije želeo da otkriva o kojoj sumi se radi ali je rekao da će premije biti visoke.\n"Biće sigurno dobre premije, još o tome nismo pričali, ali ćemo razgovarati posle ove prve utakmice... Kad su u pitanju premije, nikada nismo pričali pre utakmice. Verujem da ćemo imati razlog da damo visoke premije" istakao je Dragan Đurić za "Žurnal".\nSa druge strane, mediji u Bugarskoj prenose vest da je Kiril Domuščijev spremio po 15.000 evra svakom igraču, ukoliko se Ludogorec plasira u plej-of kvalifikacija za Ligu šampiona.\nZa prvog čoveka šampiona Bugarske cifra od 600.000 evra bonusa za plasman u plej-of kvalifikacija nije veliki izdatak, imajući u vidu koliko je već uložio u infrastrukturu "Ludogorec Arene" ali i u sam tim.\nInteresantno je, međutim, da će predsednici Partizana i Ludogoreca "biti premirani" od strane UEFA sa 2.000.000 evra, koliko Evropska "kuća fudbala" garantuje ekipi koja se nađe u plej-ofu kvalifikacija za Ligu šampiona.


Uvođenje celodnevnog policijskog časa, odnosno zabranu kretanja građana 24 sata, u cilju zaštite stanovništva i zaustavljanja pandemije, će u jednom trenutku biti nužno, ali je pitanje procene kad to treba uraditi, izjavio je Dr Predrag Kon član Kriznog štaba za borbu protiv korona virusa, za RTV, dodajući da ne zna kakav će po tom pitanju biti današnja odluka dva krizna štaba.\n"Ta mera je nužna na >> Pročitaj celu vest na sajtu Radio Televizija Vojvodine << samom kraju. Jako je važno da se ne preduzme prevremeno, a korisna je na samom kraju, jer preduzimanje te mere podrazumeva sprečavanje kontakata što vodi uništavanju virusa", izjavio je Kon u "Pravom uglu" RTV-a.\nIznoseći svoj stav da tu "poslednju slamku" odbrane protiv korone virusa, treba preduzeti, dr Kon je za RTV rekao: "Lično mislim da je bolje preduzeti, ali u pravom trenutku. Čekamo brojke."\n"U trenutku smo kad moramo još nešto da uradimo – da se samodisciplinujemo. Sad kad je vikend, lepo vreme, ko će da zaustavi ljude da izađu iz kuća, da prošetaju", rekao je Kon, navodeći da 10 odsto naših ljudi sve preduzete mere za zaštitu protiv Kovida 19 doživljava kao glupost, što može izazvati nesagledive posledice.\nOn je ponovio da je to njegov lični stav i da ne zna šta će dva krizna štaba, koji danas zasedaju, odlučiti.\nOdgovarajući na pitanje ko je kriv što se od ove pošasti nismo zaštitili bolje, dr Kon je rekao da "prihvata odgovornost, ali ne i krivicu" i naveo da je na prvom mestu odgovorna vlast, zatim struka i na kraju građani.\nRekao je da "u ime struke prihvata odgovornost", jer su "u mirnodopskim uslovima ignorisali obavezu da prave rezerve zaštitinih sredstava.\n"Sve je napisano, ali niko nije čitao. Ne sme se dočekati ovakva situacija bez rezrevi", rekao je Kon.\nOdgovornost cele struke, na čelu sa Ministarstvom zdravlja, je kaže on, što je Ministarstvo prikupljajući podatke dobijalo odgovore da su svi opremljeni i spremni, a kad je krenula pandemija pokazalo se da niko nije bio potpuno spreman.\nEmisiju "Pravi ugao" možete pogledati ovde.http://media.rtv.rs/sr_ci/pravi-ugao/55423\nSrbijaDanas.com: SZO kaže da nam maske napolju ne trebaju, evo zašto se Predrag Kon sa tim ne slaže


PC Press Top 50: Jubilarna 20. dodela nagrada za internet stvari | Gde Investirati\nU ponedeljak 6. februara su u Svečanoj sali Skupštine grada Beograda dodeljena priznanja PC Press Top50. Jubilarni 20. put, nagrade su dodeljene najboljim online nastupima, a u 2016. godini uspeh je zabeležilo malo više mobilnih aplikacija i nastupa na društvenim mrežama.\nSvečanu dodelu nagrada PC Press Top50 otvorio je Andreja Mladenović, zamenik gradonačelnika Beograda i u ime Skupštine grada zahvalio se svim dobitnicima nagrada na velikom doprinosu jednom tako važnom segmentu društva, kao što je razvoj interneta i digitalnih komunikacija.\nDirektorka PC Press-a Vesna Čarknajev naglasila je da se za 20 godina, koliko se ove nagrade dodeljuju, intrenet značajno promenio, da je od prvobitne mešavine teksta i poneke slike, stigao do modernog, digitalnog sadržaja, bogatog multimedijom i sve aktuelnijim video-sadržajima.\nČarknajev je istakla kako se nada i da će tek predstavljene tehnologije, poput virtuelne stvarnosti, već sledeće godine biti zastupljene i na domaćim internet stranicama.\nSvim dobitnicima ovogodišnje nagrade PC Press Top50 nagrade je uručio Dejan Ristanović, glavni i odgovorni urednik časopisa PC.\nSpisak pobednika možete da pogledate na stranici PC Press-a. Svaka kategorija ima pobednika, dok su ostali nagrađeni ravnopravni i navedeni abecednim redom, navode u ovoj kompaniji.\nPrevious Srbija: Poljoprivrednici u naredne dve godine oslobođeni obavezne obnove registracije gazdinstava\nNext Jack Ma: Ako bi nestala trgovina, počeo bi rat\nTags nagradePC Press Top50\nBeograd: Od 9. maja online prijava dece u vrtiće\nOd 9. maja roditelji će moći decu u vrtić da upišu online, uz pomoć elektronske usluge nacionalnog portala e-Uprava, saopšteno je danas na konferenciji za novinare na kojoj je i\nSvake godine rast obolelih od karcinoma 25%\nSvake godine broj obolelih od karcinoma raste za 25 odsto u odnosu na prethodnu. U javnosti potrebno pokrenuti incijativu za obavljanje preventivnih pregleda, koji su najdelotvorniji.


KRALJICA RASIPNIŠTVA: Imelda Markos izgubila bitku za preko 20 miliona dolara vredne dragulje... za sada (FOTO)\nSud je zaključio da Ferdinand Markos nije mogao da kupi ženi takav nakit od svoje plate. Čitava kolekcija vredi 21 milion dolara\nObjavljeno: 17.02.2017. 16:04h\nFoto: Bivša prva dama Filipina Imelda Markos; Autor: Reuters\nBivša prva dama Filipina Imelda Markos, najpoznatija po tome što je posedovala 1.000 pari cipela dok su milioni njenih sunarodnika živeli u bedi, izgubila je pravnu bitku da povrati nakit koji je konfiskovan kada je njen muž svrgnut sa vlasti.\nKako piše Gardijan, Vrhovni sud Filipina je zaključio da je Imelda Markos na nezakonit način došla do nakita, uključujući dijamantske tijare i redak 25-karatni ružišasti dijamant.\nOdluka suda, koja se odnosi na komade vredne 150.000 dolara, predstavlja presedan koji bi mogao da dovede do toga da se sav nakit Markosove u vrednosti od 21. miliona dolara nađe na državnoj aukciji.\n#NewsweekSrbija PREDSTAVLJA Tajna sudbina Roberta Levinsona: Agent CIA kome se u Iranu gubi svaki trag https://t.co/nCkjSfpqwQ pic.twitter.com/oUYqRdwfzB\nSud je zaključio da Ferdinand Markos nije mogao da kupi dragulje od svoje plate predsednika od nekoliko hiljada dolara. To je, kako je saopšteno, bilo dovoljno za pretpostavku da je stečen na nezakonit način.\nFerdinand Markos i njegova porodica prisvojili su milijarde dolara tokom 21-godišnje vladavine. Kada su se vojska i narod okrenuli protiv diktature u mirnoj revoluciji 1986. godine, Markosovi su pobegli na Havaje.\nSa sobom su poneli i stotine komada nakita i nekoliko desetina zlatnih poluga, koje je Ferdinand poklonio Imeldi kada su se venčali.\nIstovremeno, u predsedničkoj palati u Manili bila je izložena kolekcija cipela prve dame kako bi se ilustrovao njen raskošan način života.\nKolekcija nakita koju je posedovala, a koja se nalazi u centralnoj banci, sadži i zlatan kaiš sa dijamantskom kopčom, ogrlice, broševe, minđuše i razno drago kamenje.\nJoš uvek se ne zna gde se nalazi 200 odnetih umetničkih dela, među kojima su i slike Van Goga, Pikasa i Rembranta. Vladino telo koje ima zadatak da pronađe "nečasno stečeno bogatstvo" imalo je jurisdikciju da traga za novcem po celom svetu.\nKada joj je muž umro na Havajima, Imelda Markos se vratila u Manilu 1991. godine i branila se uspešno u nekoliko sudskih procesa za korupciju, od kojih je jedan mogao da joj donese 50 godina zatvora.\nRanije vlade želele su da prodaju nakit, ali je Markosova uporno pokušavala da ga povrati i uspela je da dovede slučaj do Vrhovnog suda 2014. godine.\nMarkosovi su i dalje moćni na Filipinima: Imelda (87) je treći put za redom poslanik u donjem domu Kongresa, njen sin Ferdinand junior izgubio je prošle godine izbore za potpredsednika, a ćerka Imelda Ime Markos je guvernerka regiona Ilokos Norte od 2010. godine.\nPorodica je našla saveznika u aktuelnom predsedniku Rodrigu Duterteu, koji je prošle godine došao na vlast. On je tada podržao kontroverzni pokret koji je želeo da organizuje sahranu Ferdinand Markosa kao heroja, sa svim vojnim počastima. Njegova bliskost sa porodicom Markos baca sumnju da bi plan države da proda Imeldin nakit mogao da uspe.\n(Guardian / Agencije)\nAMNESTY INTERNATIONAL: Evo koliko Duterteova policija plaća ubice "po glavi" dilera\nPREKO 500 JETRI ZA ČETIRI GODINE: Skandal zbog zloupotrebe organa ubijenih zatvorenika u Kini\nPODZEMNA DRŽAVA VIJETNAM: Ovi tuneli su koštali SAD desetine hiljada života i pobede u ratu (FOTO)


Direktor Medjunarodnog instituta za bezbednost Orhan Dragaš ocenio je danas da su bezbednosno-obaveštajne službe Belgije zakazale u sprečavanju terorističkih napada u Briselu kao i da je mnogo terorista „spavača“ infiltrirano u EU u okviru migrantskog talasa.\n„Kako je moguće da se na aerodromu nadju eksplozivne naprave, one ne mogu da se unesu bez saradnje sa nekim ko radi na areodromu. Gotovo sam ubedjen da putnik pored svih provera ne može da unese nešto a da se to ne primeti“, naveo je Dragaš.\n„Analize službi bezbednosti su potvrdile da samo 26 odsto izbeglica dolazi sa ratom zahvaćenih područja. Liberalni odnos Angele Merkel prema izbeglicama doveo je do ozbiljnog problema, mnogo ‘spavača’ je ušlo u srce Evrope i ovakve situacije neće biti usamljene“, rekao je Dragaš.\nGovoreći o uticaju terorističkih napada u Evropi na šengenski režim, Dragaš je kazao da je u ovom trenutku najbitnija „šengenizacija“ bezbednosnih službi i njihovo ujedinjavanje kroz razmenu informacija i operativni rad.\n„Pre izbegličke krize, teroristički akt je bio incident a sada postaje pravilo. Službe bezbednosti EU, SAD, Rusije, Velike Britanije moraju ukinuti granice, svakodnevno razmenjivati informacije. One su tu da preventivno deluju, sprečavaju terorističke akte i čuvaju ljudske živote a ne da se bave političkim suparnicima“, dodao je Dragaš.


Sastanak u Beogradu sa stakeholder-ima iz Srbije\nSastanak sa srpskim stakeholder-ima održan je 21. marta 2016. godine u 13 časova u Direkciji za vode u Beogradu. Svrha sastanka bila je diskusija o razvoju scenarija/koncepta za upravljanje vodnim resursima u slivu reke Drine. Elektroprivreda Srbije (EPS), Srbijavode, Institut za zaštitu prirode kao I MAEP I članovi konsultantskog tima su bili prisutni.\nWorkshop na kom se diskutovalo o rezultatima, zaključcima i preporukama za IWRM izveštaje na nivou država za reku Drinu (Bosna i Hercegocina, Crna Gora i Srbija) održan je u Hotelu Park u Beogradu 25. i 26. januara 2016. godine.\nWorkshop je bio dobro posećen tokom oba dana od strane stakeholder-a linijskih ministarstava, energetskih kompanija i vodopriverednih i agencija za zaštitu životne sredine sa učešćem Svetske Banke i ključnih i ne-ključnih članova Konsultanta. Zapisnik sa workshop-a je u pripremi.\nPrezentacije sa workshop-a se mogu pregledati/preuzeti na ovom linku.\nKljučni eksperti sastali su se sa stakeholder-ima sliva reke Drine\nKljučni ekspert 2 i Ključni ekspert 3 i Ne-ključni ekpert 2 posetili su stakeholder-e projekta u BiH i Crnoj Gori tokom nedelje od 11. do 15. januara 2016. godine. Poseta je obuhvatila sastanke u Sarajevu, Banja Luci i Podgorici. Glavna tema razgovora odnosila se na izazove i prioritete u okruženju i pitanja HE na regionalnom nivou sliva, kao i budućem planu upravljanja, kao i o nedostatku podataka i zahtevu za podacima od strane Konsultanata.\nJV tim konsultanata prisustvuje GEF SCCF sastanku u Beogradu 23. i 24. novembra 2015.\nČlanovi JV tima konsultanata prisustvovali su sastancima održanim 23. i 24. novembra u Beogradu u Vodoprivrednom centru "Sava-Dunav", Brodarska 3, Novi Beograd, kako bi pružili informacije konsultantima koji pripremaju Project Appraisal Document za projekat "Technical Assistance for Water Management in the Drina River Basin", koji finansira GEF – SCCF, a koji se realizuje uz pomoć World Bank.\nSastanak u vezi projekta WBIF Drina WRM u Podgorici\nDelegacija Svetske banke posetila je region u periodu od 21. do 25. septembra 2015. godine. Sastanci na kojima se diskutovalo o napretku i statusu projekta održani su u Sarajevu, Beogradu i Podgorici.\nSusret sa stakeholder-ima u BiH


XP MI-6 Pinpointer - Metal detektori\nHomeOPREMAPinpointeriXP MI-6 Pinpointer\n175 € (* u dinarskoj protivvrednosti) Na stanju\nUbedljivo najnapredniji pinpointer na tržištu. MI6 je dizajniran da se integriše u bežični sistem vašeg Deus detektora. Zvuk signala sa pinpointera se prenosi direktno na Deusove bežične slušalice i daljinski kontroler, a na displeju daljinskog se prikazuje poseban MI6 prikaz umesto standardne grafike, kada se pinpointer uključi.\nUbedljivo najnapredniji pinpointer na tržištu. MI6 je dizajniran da se integriše u bežični sistem vašeg Deus detektora. Zvuk signala sa pinpointera se prenosi direktno na Deusove bežične slušalice i daljinski kontroler, a na displeju daljinskog se prikazuje poseban MI6 prikaz umesto standardne grafike, kada se pinpointer uključi. Pomoću Deusovog daljinskog se podešava zvuk i osetljivost (poseduje 50 nivoa osetljivosti). Može raditi i nezavisno od Deusa. MI6 ima punjivu litijumsku bateriju sa autonomijom od 90 sati. Vodootporan je do dubine od 6 metara. MI6 poseduje i poseban sistem traženja koji se koristi u slučaju da izgubite pinpointer.


UNESCO: Preko hiljadu novinara ubijeno posljednjih 11 godina\n/ Plus / Crna hronika / UNESCO: Preko hiljadu novinara ubijeno posljednjih 11 godina\nN103.11.2018. u 10:22\nOrganizacija Ujedinjenih nacija za obrazovanje, nauku i kulturu (UNESCO) saopćila je da je u periodu od 2006. do 2017. godine u svijetu ubijeno 1.009 osoba koje se bave novinarstvom.\nNa konferenciji održanoj u Bejrutu u povodu 2. novembra, Dana zaštite novinara, rečeno je da u svijetu svakog četvrtog dana bude ubijen jedan novinar.\nU izvještaju koji su predstavili koordinatori UNESCO-a navedeno je da je poražavajuće da 90 posto optuženih na kraju uopšte ne budu kažnjeni.\nUpozoreno je kako broj ubistava novinara konstantno raste upravo zbog toga što napadači ne budu sankcionisani.\nU izvještaju UNESCO-a se navodi da državne vlasti, nevladine organizacije, udruženja, mediji i druge relevantne institucije moraju poduzeti mnogo veće napore kako bi napadači na novinare bili kažnjeni.\nMuiz Saksuk, koordinator za informacione tehnologije UNESCO-a, u obraćanju na konferenciji je istakao da većinu od hiljadu ubijenih novinara čine oni koji su pisali o lokalnim političkim dešavanjima, slobodi mišljenja i o finansijskim pitanjima.\nDodao je kako većina novinara danas, nažalost, svoj posao obavlja u strahu i pod stalnim prijetnjama, a ne u mirnoj i prijatnoj atmosferi.\nBana Sala, koordinatorica za komunikacije u UNESCO-u, kazala je da javnost posao koji obavljaju novinari, čiji životi su nerijetko u opasnosti, treba ipak shvatiti kao nešto što je mnogo više od obične dužnosti i obaveze.\nKemal el-Abidi, osnivač Udruženja za građansku državu i demokratiju iz Tunisa, u obraćanju je podsjetio i na ubistvo saudijskog novinara Jamala Khashoggija te najoštrije osudio napade na novinare.\nIstakao je da je potrebno što prije rasvijetliti sve detalje ubistva, a odgovorne, bez obzira o kome se radilo, privesti pred lice pravde.


U cilju ubrzanja procesa poništenja privatizacije, u ponedeljak zajedno sa predstavnicima lokalne samouprave odlaze na satanak u Agenciju za privatizaciju, a u utorak ističe rok do koga bi trebalo da im budu isplaćene minimalno dve do tri zaostale zarade. Kako iz „Interleminda“ kažu „možda zvuči nelogično da tražimo od države novac koji nam privatnik duguje, ali smatramo da je država kriva za ovakvu situaciju i da treba da snosi odgovornost“.\nDa podsetimo, vlasnik „Interleminda“ je bugarski biznismen Valentin Zaharijev, fabrika je prestala sa radom maja prošle godine. Zbog dugova im je pre četiri meseca isključena struja, a procene su da je Zaharijev radnicima dužan oko milion evra.\nUkoliko se sutra u Agenciji za privatizaciju ne postigne dogovor i ukoliko im se ne isplate minimalno dve do tri zarade do utorka najavljuju već od srede radikalizaciju protesta i izlazak iz fabrike na ulice.\nTalas radikalizacije radničkih štrajkova koji je zahvatio Srbiju u jeku predizborne kampanje je taktički potez kojim se radnici služe ne bi li skrenuli na sebe pažnju političara u onom momentu kad se ovi bore za svaki glas, pa su podložniji pritiscima odozdo. Međutim, ova taktika ne znači poverenje radnika u predizborne laži, nego pre svega prepoznavanje tezgaroške politike partija na vlasti, pa je ovaj prelazak u ofanzivu jasna poruka da su radnici nakon dvadeset godina zamajavanja od strane vladajuce elite i, ništa manje, od strane korumpiranih sindikalnih vrhova, spremni da preuzmu stvari u svoje ruke. Zato ne izneneđuje što se radikalizacija štrajkova pojavljuje kao uvertira u proces istovetan bosanskoj revolucionarnoj situaciji i što radnička klasa Srbije, uspešno nastupajući protiv novog ZOR-a nastavlja da konsoliduje svoje redove, dajući svoj doprinos svebalkanskom karakteru sadašnjih klasnih borbi.\nTome u prilog ide i činjenica da se krivica i odgovornost za stanje u „Interlemindu“ traže kod i od države, jer se ispravno prepoznaje da je ona ta koja radnički hleb uzima iz radničkih usta i stavlja u ruke kojekakvih poslodavaca. Upravo se na toj činjenici ruši mit kojim nas bombarduju državni političari i ekonomski analitičari u njihovoj službi: mit o dobroj i lošoj privatizaciji. Investitor nije entuzijasta koji pokreće proizvodnju zarad opšteg dobra, nego je u stalnoj trci za uvećanjem svog profita i nužno će žrtvovati prava radnika zakonima slobodnog tržišta. Radnici će biti svedeni ili na najmanje nadnice i nehumanu eksploataciju ili će ostati bez posla, kao u slučaju „Interleminda“ kada se vlasniku od proizvodnje verovatno više isplati gašenje fabrike i rasprodaja zemljišta.\nPrivatizacija koju obećava država, koja bi povećala zaposlenost, je laž, iza koje se krije zastupanje interesa manjine u čijim je rukama kapital, a čime se direktno staje protiv radničke klase. U tom smislu je jasno, da ni jedna aktuelna politicka opcija ne zastupa interese radnika. Zato pobune u „Interlemindu“, zajedno sa pobunama radnika iz Užica, Vranja, Smedereva, Niša i ostalih gradova širom Srbije, nisu talas nezadovoljstva koji može biti umiren predizbornim obećanjima. One su odraz do krajnosti zategnutih socijalnih odnosa u situaciji kada tajkunska manjina i njihovi političari usled krize nemaju niti šta da ponude, niti šta više da otmu radnicima bez da uđu u direktan sukob sa celokupnom radničkom klasom. Ova činjenica možda nije na prvu loptu jasna svima koji danas štrajkuju, a još manje sindikalnim vrhuškama, ali će postajati sve jasnija sa svakim novim prekršenim obećanjem vlasti, datim iz panike pred pobunom koja se ne može sprečiti i čije odlaganje postaje sve manje izvodljivo.


► Vučić razgovarao s Pičom\n17.09.2019 | 13:27h ► 17:09h Beograd\nVučić je u razgovoru izrazio zadovoljstvo stepenom poverenja i saradnjom s NATO, koja se odvija uz poštovanje neutralnosti Srbije.\nOn je naveo da je usaglašavanje novog ciklusa Individualnog akcionog plana partnerstva veoma važno i da vojska Srbije kroz saradnju s NATO jača svoju interoperabilnost.\nVučić je rekao i da je prisustvo KFOR na Kosovu garant bezbednosti i da KFOR ima odgovornost da reaguje u slučajevima krize.\nSrbija želi trajno i održivo kompromisno rešenje za Kosovo, naveo je predsednik Srbije.\nVazduhoplovni maršal Pič se takođe pozitivno izrazio o saradnji i zajedničkim aktivnostima.\nPič je podržao dijalog Beograda i Prištine i rekao da KFOR nastavlja da obavlja svoje zadatke na osnovu rezolucije 1244.\nOn je pohvalio profesionalnost vojske Srbije u vreme kriza na Kosovu i rekao da je komunikacija vojske Srbije i KFOR najbolji odgovor. I Vučić se založio za stalnu komunikaciju s misijom na Kosovu.\nVučić i Pič su još razgovarali i o situaciji u regionu i izrazili zabrinutost zbog porasta političkih tenzija.\nVučić: Svaki Srbin, ma kako se zvao, biće uhapšen ako je učestvovao u ubistvu Ivanovića\nPredsednik Srbije Aleksandar Vučić izjavio je danas će svaki Srbin, "ma kako da se zove", biti uhapšen istog trenutka ako se utvrdi da je učestvovao u ubistvu lidera Građanske inicijative SDP Olivera Ivanovića.\nOdgovarajući na pitanja novinara posle obilaska spomen-sobe "Kosmetske žrtve", Vučić je kazao da na rasvetljavanju tog zločina radi "vrhunski tim BIA" koji se kako je ocenio, "ozbiljno bore da se otkrije istina".\n"Iako nismo mogli da vodimo uviđaj, iako nijednog sekunda nismo mogli da sarađujemo sa Prištinom a de fakto ni sa Euleksom, mi i dalje vodimo najozbiljniju istragu i verujem da ćemo otkriti sve koji su u tom strašnom zločinu učestvovali", kazao je Vučić.\nOn je naveo da će "istog trenutka" biti uhapšen svaki Srbin, ma kako se on zvao, ako se utvrdi da je učestvovao u ubistvu Ivanovića.\n"Jedan Srbin je bio ispitan, i to je Milan Radoičić, i za njega je utvrđeno u tome nije učestvovao", kazao je predsednik Srbije.\nVučić je optužio političke protivnike da pokušavaju "usputno" da prebace na njega odgovornost za ubistvo Ivanovića.\n"Ta vrsta potrebe političkih protivnika da kad ne znaju kako da se izbore sa nečijim radom, posvećenošću, obrazovanjem, da moraju da lažu javnost, to su tako strašne i monstruozne stvari da više govore o njima nego o meni. Neću bežati od vas ili bilo koga drugog što bi usputno hteo da mi nabaci krivicu za to ubistvo. Nisam nikog ubio, niti ću a Oliveru dok je bio u zatvoru, i njegovoj porodici, pomogao sam samo ja", rekao je Vučić.\nPredsednik Srbije Aleksandar Vučić izjavio je danas da ne razume zbog čega se pojavila histerija oko novih radova na Trgu Republike u Beogradu i ocenio da je zamenik gradonačelnika Goran Vesić uradio "baš sve kako je trebalo, jer nije probleme stavljao pod tepih".\n"Da li država daje više para zbog toga što je neko napravio grešku u projektu? Ne. Da li je grad kriv? Ne. Osim što nije ni malo šarmatan niti simpatičan, kao i ja, da li je Vesićev posao bio da im zapreti menicama i garancijama? Da li je to uradio? Jeste", rekao je Vučić novinarima prilikom posete prostorijama Udruženja porodica kidnapovanih i nestalih na Kosovu i Metohiji.\nVučić je rekao da je Vesić "kriv" jedino što se odaziva na suđenja na koje ga zove Dragan Đilas i tamo ga "razbija", zbog čega "plaća veliku cenu u svim Đilasovim medijima".\n"A inače sam ponosan na to kako se u Beogradu gradi i presrećan sam jer će se za 20 godina pričati da je to urađeno, ja se nadam u Vučićevo a ne u Vesićevo vreme", rekao je on.\nVučić je rekao da vidi da se vodi hajka protiv svega što se gradi u Beogradu, iako su na svakom koraku vidljive promene na bolje.\n"Kojim god mostom da idete, vidite koliko je Beograd lepši. Slavija je uređen trg sa fantastičnom fontanom. A oni su tamo sipali deterdžent, uništavali je motkama stručnjaci. I za sve što su imali protiv - sve izgleda lepše", rekao je on.\nVučić o Deklaraciji SDA: I dalje ću biti uzdržan, čekam reakcije institucija i partija iz RS\nPredsednik Srbije Aleksandar Vučić izjavio je danas da će povodom Deklaracije Stranke demokratske akcije (SDA) o stvaranju Republike BiH, "i dalje biti uzdržan", čekajući kako je rekao, odgovore zvaničnih institucija Republike Srpske i svih stranaka iz RS.\nVučić je posle obilaska spomen-sobe "Kosmetske žrtve" u Beogradu rekao da će posle reakcija institucija i partija iz RS razgovarati sa njihovim predstavnicima kako bi pronašli "neku vrstu zajedničkog imenitelja".\nKomentarišući stavove kandidata za predsednika Hrvatske Miroslava Škora o odgovornosti Srbije za dešavanja 90-ih godina prošlog veka, Vučić je rekao da bi voleo da je od predsedničkih kandidata čuo nešto o budućnosti.\n"Sve se tiče toga da mrski Vučić donese na tanjiru svoju i glavu Srbije za sve što se dešavalo u prošlosti kako bi navodno mogli da sarađujemo u budućnosti. Oni za tu saradnju nisu mnogo zainteresovani a mi razmišljamo o budućnosti, gledamo u budućnost ali bez ucena o prošlosti, pogotovo od onih koji imaju najmanje prava da nas ucenjuju time", kazao je predsednik Srbije.\nNaveo je da je sa predstavnikom državnog sekretara SAD za Zapadni Balkan Metjuom Palmerom juče obavio "pristojan" telefonski razgovor i dodao da će se u skorije vreme opet sastati sa njim, "gde god za to postoji mogućnost".\nVučić posetio prostorije Udruženja porodica kidnapovanih i nestalih sa Kosova\nPredsednik Srbije Aleksandar Vučić posetio je danas prostorije Udruženja porodica kidnapovanih i nestalih sa Kosova i Metohije, gde se upoznao sa njihovim problemima i obećao da će država nastaviti da čini sve što može da se pronađu njihovi bližnji.\nNakon razgovora sa nekoliko članova Udruženja, Vučić je rekao da ne želi da im uliva lažnu nadu ali da će država svakako nastaviti da čini ono što je u mogućnosti i da će nastaviti da se raspituje o sudbini nestalih i kidnapovanih na Kosovu.\nVučić se, takođe, upisao i u spomen knjigu udruženja.\nOn je rekao da se divi ljudima koji se bore da se očuva sećanje na kosmetske žrtve, i na borce i na civile, i dodao da je to obaveza ne samo za članove porodica već i države.\n"Spreman sam da razgovaramo oko toga kakve zakone da donesemo, razgovaramo sada o tome i sa borcima. Ali da se zna da tada pričamo o većem izdvajanju iz budžeta, da ne bi bilo skrivanja iza patriotizma. Mi ćemo to da uradimo ali to mora da bude postavljeno na racionalnim osnovama", rekao je on.\nVučić je rekao da je "dobra vest" što su pronađeni ostaci sedam Srba u okolini Đakovice ali da tako nešto mora da postoji i za još 570 nestalih Srba i nealbanaca, kao i za nestale Albance.\n"Nažalost, naša država ni 1999. pa ni posle 2000. godine nije istražila sve što se dogodilo i mi i dalje nemamo zvaničan spisak ubijenih i nestalih na Kosovu. Verujemo da ćemo i taj težak posao da završimo", rekao je on.\nGovoreći o perspektivama mladih na Kosovu, Vučić je rekao da je primetno da su pojedine strane zemlje, poput Luksemburga ili Norveške, imale tendenciju da naročito mladim Srbima iz enklava na Kosovu omogućuvaju prelazak u te zemlje, što je im je bilo olakšano jer mogu da im ponude dobre plate i finansijske uslove.\n"Oni ponude dobre, pristojne plate, njima to nije problem, ali Srbi tako ostaju bez svoje budućnosti u tim sredinama. Zato moramo da dodatno ekonomski ojačamo da bi mogli sa tim da se borimo", rekao je Vučić.\nOn je podsetio da Srbija finansijski obezbeđuje mnogo toga na Kosovu, od penzija, preko zdravstvenog sistema do obrazovanja, i da neće biti problem da se to nastavi i pojača.\nMihajlović i Vučević o infrastrukturnim projektima važnim za razvoj Novog Sada\nMinistarka građevinarstva, saobraćaja i infrastrukture Srbije Zorana Mihajlović razgovarala je danas sa gradonačelnikom Novog Sada Milošem Vučevićem o saradnji u oblasti infrastrukturnih projekata koji se realizuju ili su u planu na teritoriji ovog grada i Vojvodine.\n"Sve što se dogovorimo sa gradom Novim Sadom mi i realizujemo bez problema. Otvaramo nove i rekonstruisane ulice, nastavljamo pregovore za izgradnju Fruškogorskog koridora i tu očekujem da do kraja godine potpišemo komercijalni ugovor i potom pregovaramo o načinima finansiranja. To je jedan od šest auto-puteva čiju izgradnju započinjemo", kazala je ona, saopštilo je Ministarstvo.\nPodsetila je da se gradi i brza prugu Beograd-Budimpešta, kako bi na jesen 2021. od Beograda do Novog Sada moglo da se putuju brzim vozovima.\n"Razgovarali smo i o luci Novi Sad, ali i o mogućnostima za razvoj aerodroma u blizini grada", rekla je Mihajlović.\nGradonačelnik Novog Sada Miloš Vučević je istakao da se ministarkom razgovarao o svim temam aznačajnim za razvoj Novog Sada, sa posebnim akcentom na drumskom, železničkom i vazdušnom saobraćaju.\n"Za nas je izuzetno važno što je Fruškogorski koridor jedan od prioriteta Vlade Srbije, sa njime dobijamo obilaznicu oko Petrovaradina i dva nova mosta na Dunavu. Pre par godina o tome smo samo mogli da sanjamo", rekao je on.\nDodao je da se nastavlja i izgradnja Sentandrejskog bulevara, nekoliko kružnih raskrsnica.\nPrema njegovim rečima, sa ministarkom je razgovarao i o biciklističkom saobraćaju, ali i izmeštanja železničkog transporta iz centra grada.\ntrg republike /\ndeklaracija sda /\nUdruženja porodica kidnapovanih i nestalih sa Kosova\nSSP: Vučić priznao da je bojkot izbora uspeo, nastavljamo borbu\nStranka slobode i pravde (SSP) saopštila je da je predsednik Srbije Aleksandar Vučić današnjom najavom vanrednih parlamentarnih izbora, pre nego što je uopšte i formirana Vlada "priznao...


Ponovo otvoreno Privremeno prihvatilište za beskućnike\nPrivremeno prihvatilište za beskućnike sa teritorije grada Subotice ponovo je otvoreno danas, u 12.00 časova, u Gajevoj ulici broj 50. Organizacija rada u Privremenom prihvatilištu poverena je Gradskoj organizaciji Crvenog krsta Subotica i humanitarnoj organizaciji „Karitas“ Subotica. Crveni krst je opremio Prihvatilište sa ležajevima, pripadajućom posteljinom, priborom za ishranu, a korisnicima će po potrebi biti obezbeđena odeća i obuća.\n„S obzirom na to da su meteorolozi najavili da nas u narednim danima očekuju niske dnevne i noćne temperature, a nakon obavljenih razgovora sa predstavnicima Centra za socijalni rad Grada Subotice, odlučeno je da se ponovo otvori Privremeno prihvatilište za beskućnike sa teritorije grada Subotice”, izjavio je, tim povodom, član Gradskog veća zadužen za oblast socijalne zaštite i zdravstva, Ilija Đukanović.\nNaglasio je da će se zbog sprečavanja širenja zaraznih bolesti, uključujući i COVID-19, organizacija rada u Privremenom prihvatilištu vršiti u skladu sa protivepidemijskim merama izdatim od strane epidemiologa Zavoda za javno zdravlje Subotica i da to obuhvata postavljene dezobarijere, svakodnevno merenje temperature korisnicima Prihvatilišta, nošenje maski i rukavica, dezinfekciju, redovno provetravanje prostora i fizičku distancu.\n„Organizacija rada u privremenom prihvatilištu poverena je Gradskoj organizaciji Crvenog krsta i organizaciji 'Karitas' Subotica. Postupak za korišćenje usluga privremenog smeštaja u prihvatilište za beskućnike sprovodi Centar za socijalni rad Grada Subotice“, istakao je Đukanović.\nKorisnicima Privremenog prihvatilišta biće obezbeđena tri obroka dnevno (doručak, ručak-kuvani obrok i večera) po normativima Programa narodne kuhinje.\nDežurstvo 00-24 časa u Privremenom prihvatilištu obezbediće zaposleni i volonteri Crvenog krsta i „Karitasa“.\nU okviru zdravstveno-preventivnog programa, Crveni krst će u saradnji sa Domom zdravlja obezbediti lekarske preglede svih korisnika Privremenog prihvatilišta.\nGrad Subotica je u budžetu za 2021. godinu opredelio 500.000 dinara za realizaciju rada Privremenog prihvatilišta.\nPrivremeno prihvatilište za beskućnike sa teritorije grada Subotice bilo je već otvoreno u periodu od 11. do 22. januara 2021. godine, kada su se, po proceni Centra za socijalni rad Grada Subotice, stekli svi uslovi da Privremeno prihvatilište prestane sa radom.


Otvoreno pismo Schroederu o gasnoj krizi - Klix.ba\nOtvoreno pismo Schroederu o gasnoj krizi\n8.1.2009. u 17:32\nDruštvo za ugrožene narode - Internacional uputilo je danas otvoreno pismo bivšem kancelaru Njemačke Gerhardu Schroederu u kojem ga poziva da iskoristi vlastiti uticaj kod Vladimira Putina "za promrzle ljude u Bosni i Hercegovini i drugim i drugim zemljama jugoistočne Evrope".\n- Stanovnici ove zemlje su već dovoljno patili zbog agresije koja je na njih izvršena. Uz arktičke temperature samo u Sarajevu je oko 240.000 ljudi ostalo bez grijanja zato što su obustavljene zagarantovane isporuke gasa iz Rusije, navodi se u pismu.\nDruštvo za ugrožene narode uputilo je ovaj apel za pomoć, uz podsjećanje da je sada trenutak da se založi za preživjele žrtve genocida u BiH.\nU pismu se navodi kako su Schroeder kao predvodnik opozicije i tadašnji kancelar Helmut Kohl četiri godine (1992.-1995 .) nijemo posmatrali kako bosanski gradovi bivaju napadnuti i držani pod opsadom, kako se otvaraju koncentracioni i logori za silovanje i kako se događa genocid, uz napomenu da se danas ljudi u BiH ponovo osjećaju napuštenim i odsječenim od ostatka Evrope.\n- Sinoć smo bili iznenađeni saznanjem da rusko-ukrajinski konflikt želite iskoristi za vlastiti ekonomski interes prihvatanjem projekta o novom gasovodu, iako ste svjesni toga da naše susjedne zemlje na istoku odbijaju ovaj projekat, navodi se u pismu koje potpisuje Tilman Zulch, predsjednik Društva za ugrožene narode - Internacional.


Troškovi izrade Nacrta zakona o zaštiti podataka o ličnosti | Share Resurs Centar\nTroškovi izrade Nacrta zakona o zaštiti podataka o ličnosti\nPovodom nedavne diskusije o troškovima izrade novog Zakona o zaštiti podataka o ličnosti, SHARE Fondacija objavljuje odgovor od Ministarstva pravde, koji je dobila posle intervencije Poverenika za informacije od javnog značaja i zaštitu podataka o ličnosti. Rešenjem Poverenika Ministarstvu je naloženo da nam dostavi odgovore na pitanja u vezi sa troškovima izrade, angažovanjem stručnjaka, ugovorima o angažovanju, rezultatima itd, na koja nismo blagovremeno dobili odgovor po zahtevu za pristup informacijama od javnog značaja koji smo uputili još 20. oktobra 2017. godine.\nMinistarstvo je u odgovoru navelo da “članovi radne grupe, imajući u vidu da je reč o zaposlenima u državnim organima, ne mogu biti angažovani po ugovoru”. Objašnjenje jeste “da zaposleni u državnim organima za ovakav rad ne mogu biti plaćeni ni po drugom osnovu i da je rad na izradi propisa obaveza i redovan rad zaposlenih u državnim organima”, sa izuzetkom člana radne grupe iz reda stručne javnosti “koji je angažovan preko projekta Svetske banke.”\nKada je reč o dodatnom angažovanju eksperata na izradi zakona, dobili smo informaciju da je 2014. godine domaći ekspert izradio “dokument koji sadrži tabelu usklađenosti sa tada važećim pravnim tekovinama Evropske unije i preporukama za punu harmonizaciju”. Ovaj stručnjak bio je uključen u izradu Nacrta zakona preko projekta “Policy and Legal Advice Centre – PLAC”.\nRezultati rada drugog eksperta, angažovanog 2017. godine preko projekta “Međunarodna saradnja u krivičnom pravosuđu: Javnotužilačka mreža zapadnog Balkana (GIZ)”, ogledaju se u “formulisanju većeg broja odredbi teksta Nacrta zakona koji je bio na javnoj raspravi”. Od Ministarstva nismo dobili kopije ugovora o angažovanju tih stručnjaka jer ih Ministarstvo ne poseduje, već smo upućeni na projektne timove koji su ih angažovali.\nSmatramo da je bilo neophodno razjasniti nedoumice koje su nastale, te uz tekst objavljujemo celu dokumentaciju, koju možete pogledati na linkovima ispod.\nZahtev za informacije od javnog značaja SHARE Fondacije (.pdf)\nRešenje Poverenika po žalbi SHARE Fondacije (.pdf)\nOdgovor Ministarstva pravde (.pdf)\nAutorska prava Skoro 100 organizacija apeluje na Savet Evrope da omogući transparentne pregovore o borbi protiv sajber kriminala


Nacionalna strategija održivog razvoja - Stakleno Zvono e-TV magazin\nU okviru pratećeg programa ovogodišnjeg Međunarodnog sajma zaštite životne sredine, predstavljena je Nacionalna strategija održivog razvoja. Skup je organizovao Kabinet potpredsednika Vlade za evropske integracije i Beogradski sajam u saradnji sa Centrom za čistiju proizvodnju, Ministarstvom životne sredine i prostornog planiranja i Privrednom komorom Srbije.\nUvođenje čistije proizvodnje i povećanje energetske efikasnosti, šansa su povećanje konkurentnosti i održivi industrijski razvoj, istakao je potpredsednik Vlade Srbije Božidar Đelić na naučnom skupu o Nacionalnoj strategiji održivog razvoja.\nPre pet godina Vlada Republike Srbije je pokrenula projekat izrade Strategije održivog razvoja naše zemlje, a pre tri godine je usvojena, usledila je izrada akcionog plana i to su – prema rečima potpredsednika Vlade Srbije Božidara Đelića krupni koraci koje pokušavamo da napravimo. Ono što želimo je da tri stuba koja konstituišu Strategiju, a to su socijalna ravnoteža, ekologija i tehnologija dovedemo u ravnotežu – rekao je Đelić.\nOdrživi razvoj kao strateški koncept prihvaćen je na globalnom nivou i u osnovi je razvojne politike Evropske unije. Postizanje konkurentnosti srpske privrede na evropskom tržištu podrazumev ispunjavanje niza zahteva i standarda i u pogledu zaštite životne sredine.\nJedan od instrumenata podrazumeva i primenu čistije proizvodnje koja je, zajedno sa razvojem savremenih tehnologija i racionalnim korišćenjem energije i sirovina, neophodna za dostizanje postavljenih ciljeva u oblasti smanjenja emisije gasova sa efektom staklene bašte, povećanja energetske efikasnosti i povećanja obima korišćenja obnovljivih izvora energije – istakao je Đelić.\nOdrživi razvoj podrazumeva da se sa istim resursima postižu bolji rezultati, koji će se odraziti na ekonomski rast. Cilj je što veće ulaganje u industriju, ali vodeći računa da ona ispunjava ekološke norme, kao i pridobijanje što većeg broja partnera i nevladinih organizacija.\nU proseku, srpska industrija troši tri puta više energije za jednu jedinicu proizvodnje od OECD zemalja, koje su među najbogatijim zemljama u svetu – rekao je Đelić, a šest puta se više troši energija od članica EU, drugim rečima mi smo u neku ruku siromašni rasipnici naše energije. Takođe, Srbija proizvodi veliku količinu otpada, 138 kilograma na 1000 dolara bruto domaćeg proizvoda. Firme poput Bambija, Pančeva, Tehnološkog fakulteta i Centra za čistiju proizvodnju, uspele su da i pored kriza, značajno unaprede energetsku efikasnost u proizvodnji i smanje industrijski otpad – kaže Đelić.\nNa ovom skupu najavio je uskoro i donošenje zakona o racionalnoj upotrebi električne energije, koji je sa stanovišta Ministarstva nauke, jedan od sedam nacionalnih prioriteta u sledećih pet godina u domenu nauke i tehnologije.\nŠto se tiče nauke mi smo uspeli da obezbedimo 400 miliona evra vanbudžetskih sredstava i počevši od sledeće godine imaćemo veća finansijska ulaganja u nauku, ali istovremeno – naglasio je Đelić i izradu novih projekata kao što su obnavljanje u potpunosti stanice Petnica, finansiranje u novu zgradu fakulteta Tehničkih nauka u Novom Sadu, za Kragujevac smo izdvojili 9 miliona evra, za Centar za matične ćelije, koji će voditi naučnik svetskog glasa, genetičar dr Miodrag Stojković, a tu će se izdavati i najprestižniji časopis iz te oblasti – ističe on.\nIsto tako i zaštita životne sredine i borba protiv klimatskih promena spada u te prioritete. Uvođenjem ekoloških taksi omogućeno je da kroz Fondove za zaštitu životne sredine mnoge lokalne samouprave mogu da konkurišu za ekološke projekte, koji će doneti dobrobit celoj zajednici.\nZnačaj nauke i tehnologije u službi održivog razvoja predstavila je Ivanka Popović , dekan Tehnološko – metalurškog fakulteta. Nauka i tehnologija mogu da pomognu u sprovođenju koncepta održivog razvoija, jedno je jačanje kadrova i ljudski resurs, a sa druge strane fundamentalna istraživanja. Potrebno je da se jasno definiše šta se očekuje od nauke da uradi da bi dobili odgovarajuće tehnologije, i da će se onda videti pravi rezultati koji će unaprediti životnu sredinu.\nZnačaj nauke i tehnologije u službi održivog razvoja predstavila je Ivanka Popović\nČistija proizvodnja je jedna metodologija koja obezbeđuje da bilo koje delatnosti, ne samo industrija rade na jedan domaćinski način, gde se – prema rečima Ivanke Popović dekana Tehnološko – metalurškog fakulteta, uz uštede koje se ostvaruju povećava profit. Moramo konačno da shvatimo da ulaganje u zaštitu životne sredine nije samo trošak za ulagača nego nešto što se vraća. Kroz smanjene količine otpada, veću energetsku efikasnost svaki korisnik čistije tehnologije može da obezbedi bolje poslovanje.\nČistija proizvodnja je preventivna strategija životne sredine koji omogućava da kontrolisano koristimo resurse koje zemlja ima i tako obezbedimo odgovarajući standard života za one koji dolaze posle nas. Na ovom skupu predstavljen je i rad Centra za čistiju proizvodnju i konkretni rezultati ostvareni u proteklom periodu. Poseban deo čini predstavljanje modela za uvođenja čistije proizvodnje kroz podršku opština lokalnim preduzećima.\nTags: CENTAR ZA ČISTIJU PROIZVODNJU Srbijeeko vestiekologijaenergetska efikasnostEvropska unijaindustrijaOdrživi razvojproizvodnjaProjekatSajamVlada Srbije\nNext story Proces izdavanja dozvola za upravljanje otpadom\nPrevious story La Ricicletta – bicikl od recikliranog aluminijuma


Hapšenja u Zvorniku i Srbiji: Preko Drine prokrijumčarili više od 100 migranata - Vijesti Srpske – Najnovije vijesti iz Republike Srpske i BIH\nNaslovna Izdvajamo Hapšenja u Zvorniku i Srbiji: Preko Drine prokrijumčarili više od 100 migranata\nHapšenja u Zvorniku i Srbiji: Preko Drine prokrijumčarili više od 100 migranata\nSARAJEVO – U međunarodnoj akciji „Skiper“ na području Zvornika uhapšene su četiri, a u Srbiji pet osoba osumnjičenih da su djelovali kao članovi međunarodne kriminalne grupe za u proteklom periodu prokrijumčarili iz Srbije u BiH više od 100 ilegalnih migranata, saopštilo je Tužilaštvo BiH.\nU saopštenju je dodato da među uhapšenima u Srbiji i organizator grupe.\nU toku su pretresi na više lokacija, a osumnjičeni će nakon kriminalističke obrade biti predati u nadležnost postupajućeg tužioca Tužilaštva BiH.\nOsumnjiče terete za krivično organizovanje grupe ili udruženja za krijumčarenje migranata, u vezi sa krivičnom djelom krijumčarenje ljudi\n– Aktivnosti na terenu je realizovala Agencija za istrage i zaštitu (SIPA), uz podršku Ministarstva unutrašnjih poslova (MUP) Republike Srpske, Obavještajno-bezbjednosne agencije (OBA) BiH i Službe za poslove sa strancima BiH. Istraga je realizovana u saradnji sa kolegama iz Srbije, a usmjerena je na otkrivanje i razbijanje organizovanih krijumčarskih lanaca koji krijumčarenjem ilegalnih migranata, preko riječne granice na Drini, pa dalje preko teritorije BiH, ostvaruju veliku nezakonitu imovinsku korist. Istovremeno, ugrožavaju bezbjednosnu situaciju u BiH, prouzročenu prilivom ilegalnih migranata – navode u Tužilaštvu BiH.\nOva koordinisana međunarodna operativna akcija provedena je sa Službom za borbu protiv organizovanog kriminaliteta MUP-a Republike Srbije, pod pokroviteljstvom i uz podršoru Policijskog Centra Jugoistočne Evrope – SELEC centra.


Titula šampiona države u reliju 2019. stiže u Užice - OGLASNA TABLA - INFO\nTitula šampiona države u reliju 2019. stiže u Užice\n30 септембра, 2019 0719\nAleksandar Dučić i Vladimir Zarić osvojenim trećim mestom u generalnom plasmanu Šampionata Srbije na upravo završenom 52. Srbija reliju u Vrnjačkoj Banji potvrdili su šampionsku titulu u reliju u Generalnom plasmanu domaćeg šampionata za 2019. godinu.\nApsolutni pobednik 52.Srbija relija u Vrnjačkoj Banji bio je Dušan Borković koji se za takmičenje na Srbija reliu odlučio nakon diskvalifikovanja sa TCR Šamionata zbog nesportskog ponašanja pa se uz pomoć sponzora i podršku brojnih prijatelja našao na startu najprestižnijeg domaćeg autosportskog takmičenja. Uz suvozača, Igora Markovića, u superiornom autu Škoda fabia R5 EVO, bio dominantan na svih 14 specijalnih ispita, a konkurenta iz Mađarske, u automobilu istih karakteristika smestio je na drugo mesto sa skoro pet minuta prednosti.\nOd srpskih posada domirao je dvojac Nenad Vićentić i Ivan Jevtić, a tik uz njih našli su se i Užičani Aleksandar Dučić i Tihomir Zarić.\nKada je u pitanju užički autosport posebno treba istaći i ovogodišnjeg debitanta na reli takmičenju, Lazara Milovanovića, koji je uz suvozača Dejana Golića, koji je uspehom u svojoj klasi na 52. Srbija reliju obezbedio vodeće mesto u Generalnom plasmanu u klasi 2, do 1400 ccm. Na drugom mestu u ovoj klasi je Tomo Nikitović koji je, zbog problema sa autom, ostao bez bitnijih bodova na 52. Srbija reliju, a odličan u ovoj klasi bio je takođe debitant, Užičanin Nenad Milanović.\nPosade Pejić Dejan i Đoković Dušan, Krčevinac Dejan i Miloš Milanović nisu ostvarili bodove na Srbija reliju budući da nisu startovali, odnosno odustali su iz tehničkih razloga.\nNa kraju reli sezone treba istaći da je uspeh Dušana Borkovića koji se nenadano pojavio na 52. Srbija reliju iskorišćen i kao deo nacionalne propagande isticanjem činjenice da je, pre njega, Srbin zadnji put pobedio na ovom, od početka međunarodnom reli takmičenju, 1992. i to je je bio trijumf Vićentija Savića na tadašnjem YU reliju. Činjenica je da stalni domaći takmičari na reli stazama nisu ni imali šansu budući da je nabolji auto kojima raspolažu naši vozači i koje smo viđali na ovogodišnjim reli takmičenjima znatno ispod mogućnosti onog koji je Borkoviću stavljen na raspolaganje.\nOve godine Srbija reli okupio je 45 posada. Osim takmičara iz Srbije, učestvovale su i posade iz Bugarske, Mađarske, Turske, Švedske, Hrvatske i Japana.\nPrvenstvo Uže Srbije za kadete i juniore


RTS :: Kineski stručnjaci stižu do kraja nedelje, Vučić: Hvala Kini\nKoronavirus u Srbiji Kineski stručnjaci stižu do kraja nedelje, Vučić: Hvala Kini\nutorak, 17. mar 2020, 10:56 -> 15:41\nUkazao je da Srbija još nije u situaciji u kakvoj su neke druge zemlje, ali da će tako nešto uskoro uslediti i kod nas, a da bismo izbegli taj najgori scenario, potrebne su nam kineska pomoć i podrška.\n"Zato vas molim da nam pošaljete sve što možete i nije nam tu problem novac. Da nam pošaljete maske, rukavice... Treba nam desetine miliona maski, rukavice, respiratori... Bukvalno sve, a ponajviše nam treba vaše znanje i ljudi koji bi želeli u Beograd i Srbiju da nam pomognu kako da iz ove teške krize izađemo, a da nemamo destine i hiljade mrtvih", rekao je Vučić.\n"Mi ne tražimo novac, mi tražimo nešto što je mnogo više od novca. Ovog puta tražimo kinesku ljubav, tražimo vaše ljude da nam pomognu, što je važnije od svega. A drugo, da nam omogućite da možemo da kupimo. Beskrajno vam hvala na svemu i molim vas da prenesete moje najsrdačnije čestitke i najiskrenije pozdrave predsedniku Kine, velikom Si Đinpingu", rekao je Vučić.\nČen je navela da u Kini, kada je reč o borbi sa koronavirusom, sve računaju po satima, kao i da su obični građani u Kini veoma pozitivno reagovali na Vučićev poziv za pomoć.\nVučić je zahvalio još jednom na tome i uputio im najsrdačnije pozdrave uz reči: "Čekamo ovde našu kinesku braću. Pokazalo se da bez vas Evropa teško može da se odbrani, mi to ne krijemo jer mi ne možemo i nismo u stanju bez Kine i kineske braće to da uradimo."\nAmbasadorka je to rekla da je i Kina od Srbije dobila veliku podršku na početku borbe sa koronom, a Vučić je prokomentarisao da je to ipak više bila verbalna podrška.\nVučić je istakao da je Kina bila uz Srbiju i 1999. godine i da su Kinezi i danas u najvećoj meri sa Srbijom.


► Otvoren 83. poljoprivredni sajam u Novom Sadu\n14.05.2016 Novi Sad\nPredsednik Srbije Tomislav Nikolić izjavio je danas da je Međunarodni poljoprivredni sajam u Novom Sadu ne samo mesto gde se povezuju poljoprivrednici već i mesto gde se susreću zemlje.\n"O značaju Međunarodnog poljoprivrednog sajma govori činjenica da nema značajnije kompanije za proizvođnu poljoprivrednih mašina, sadnog materijala, semena, đubriva ili zaštite koja nije makar jednom nastupila na njemu", kazao je Nikolić na svečanom otvaranju 83. izdanja sajma.\nPrema njegovim rečima, strateški ciljevi Srbije u oblasti poljoprivrede su u prethodnom periodu redefinisani, tako da će sprovođenje projekata dovesti do pune iskorišćenosti naših potencijala i razvoja cele Srbije.\nZemlja partner na ovogodišnjem Sajmu je Italija, a ambasador te zemlje u Srbiji Đuzepe Manco rekao je tim povodom da je Italija najveći ekonomski partner Srbije u automobilskoj i tekstilnoj industriji, kao i u osiguravajućem sektoru.\n"Poljoprivreda ima posebno mesto u našim odnosima. Što se tiče agro-industrije, u 2015. godini izvoz je dostigao 37 milijardi evra, a radimo na tome da do 2020. ta cifra dostigne 50 milijardi", kazao je Manco.\n"Srpska poljoprivreda u poslednjoj deceniji konstantno beleži suficit u spoljnotrgovinskoj razmeni, uključujući i zahtevna tržišta EU, Rusije i zemalja Cefte. Prošle godine zabeležen je najveći izvoz i suficit u razmeni ovih proizvoda vredan 1,25 milijardi evra", kazala je ministarka.\nMinistar privrede Željko Sertić kazao je da Srbija može da shvati tržište zemalja Cefte kao "kvalifikacioni turnir", a u njemu je trenutno najveći izvoznik prehrambenih proizvoda među zemljama članicama.\n"Ovaj rezultat je još impresivniji ako uzmemo u obzir činjenicu da je u region Cefte izvezeno 50 odsto naših proizvoda. Naše kompanije i izvoznici su već uveliko spremni za velika i zahtevna tržišta", dodao je Sertić.\nOn je najavio i nove investicije u ovoj oblasti, a među investitorima je nabrojao firme kao što su Ferero, Tenis i Indo Food.\nGeneralni direktor Novosadskog sajma Slobodan Cvetković izjavio je da je ovogodišnji 83. Međunarodni poljoprivredni sajam za deset odsto i po obimu, i po finansijskim efektima jači nego prethodne godine.\nJedna od najznačajnijih segmenata sajma je izložba mehanizacije, gde se očekuje predstavljanje 1.500 mašina, pojačanje programa u oblasti stočarstva kroz Nacionalnu izložbu stoke u kojoj će učestvovati 1.300 autohtonih grla iz Srbije, kao i predstavljanje kineskih poljoprivrednih potencijala kroz izložbu "Premium Brands from China".\nMeđunarodni poljoprivredni sajam u Novom Sadu održava se od 14. do 20. maja, a u okviru njega biće organizovana i izložba konja, porodični dan, seminari i biznis sastanci, a banke i osugaravajuće kompanije ponudiće i povoljne bankarske i osiguravajuće usluge za poljoprivrednike.


- Saobraćaj je samo drugi način pokazivanja kulture stanovništva koje se nalazi u saobraćaju. Ne postoji saobraćajna kultura, međutim ukoliko ulazite u zgradu normalno je da pustite one koji izlaze pa onda uđete, tako isto i u raskrsnici treba da pustite one koji su već unura da izađu, kaže Milan Vujanić iz Komiteta za bezbednost saobraćaja.\nBahati vozači kao posebna kategorija\n- Bahata vožnja može da bude i naslnička, ali ne mora uvek, na primer kada neko prođe kroz raskrsnicu kroz crveno i blokira raskrsnicu, to nije bahata vožnja u zakonu, ali definitivno jeste - kaže Damir Okanović iz Komitet za bezbednost saobraća.\nKako psiholozi definišu bahate vozače\n- Bahat vozač bi bio neko ko apsolutno ne uzima druge učesnike u saobraćaju, koji jedino svoju važnost i dobrobit vidi u celoj situaciji. Dakle, nema kod njega empatije niti razumevanja da pored njega u saobraćaju postoje i drugi učesnici pa samim tim ne obraća pažnju da li će nekoga ugroziti ili ne - ukazuje psiholog Jelena Milošević.


Balaži: Specijalni sud drži Gucatija i Haradinaja kao taoce - Kosovo Online\n9. Decembar 2021. • 14:48\nSvedok odbrane Elmedina Balaži na suđenju pred Specijalnim sudom Kosova u Hagu u slučaju protiv Hisnija Gucatija i Nasima Haradinaja rekla je da su, po njenim mišljenju, nekadašnji lideri Udruženja ratnih veterana OVK nepravedno u pritvoru, prenosi RTK.\n"Držite ih kao taoce, oni za mene nisu optuženi", rekla je Balaži i navela da zahvaljujući ljudima, poput Gucatija i Haradinaja, ona danas na Kosovu uživa slobodu.\nPo optužnici Specijalizivanog tužilaštva, Gucati i Haradinaj se terete, između ostalog, za ometanje službenih lica i zastrašivanje svedoka. Oni su, po optužnici, na konferencijama za štampu Udruženja veterana OVK u Prištini, od 7. do 25. septembra prošle godine, objavili poverljive dokumente Specijalizovanih veća i Specijalizivanog tužilaštva Kosova, uključujući i identitet potencijalnih svedoka.\nBalaži, koja je radila kao novinarka za portal Arbresh.info tokom tog perioda, danas je, odgovarajući na pitanja, u jednom trenutku pitala Specijalizovano tužilaštvo kako su dopustili da ta poverljiva dokumenta procure.\nU svojoj izjavi, koja je pročitana u sudnici, Balaži je navela da je 16. septembra u centru Prištine, zajedno sa kamermanom, radila intervjue sa građanima, da su zastali da se odmore, seli preko puta Udruženja veterana OVK i da joj je tada privukao pažnju automobli u kojem su bile dve osobe, a da je suvozač izašao iz vozila, da je na sebi imao tamnu sportsku odeću, crnu kapu i rukavice, kao i masku.\n"Izneo je kutije i ušao je u zgradu u kojoj se nalazi Udruženje. Pošto sam prethodno videla na televiziji prvu isporuku dokumenata, pretpostavila sam da je ovo još jedna isporuka. Muškarac je izašao iz zgrade i skrenuo u desno, brzo je hodao ka tunelu, i više ga nisam videla", ispričala je Balaži.\nOna je potom odgovarala na pitanja tužilaštva, koja su se uglavnom ticala opisa događaja kojem je prisutvovala, odnosno opisu nepoznatog muškarca koji je u Udruženju isporučio dokumente i šta se dešavalo nakon toga.\nNa pitanje kako je znala da su ljudi iz Specijalizovanog tužilaštva prisustvovali konferencijama za novinare Udruženja veterana OVK na kojima su predstavljena tajna dokumenta, Balaži je odgovorila da joj je neko to spomenuo da dolaze istražitelji tužilaštva.\nKosovo Specijalni sud Hisni Gucati Nasim Haradinaj suđenje svedok\nGucati: Neprijatelji moje zemlje su oni koji su protestovali protiv NATO bombardovanja Srba\nBivši predsednik Udruženja ratnih veterana OVK Hisni Gucati izjavio je tokom saslušanja pred Specijalizovanim većima Kosova da OVK ni teoretski ni praktično, nije bila u stanju da izvrši masakre, da ubija Srbe ili ljude bilo koje druge nacionalnosti, a međunarodne snage, poput NATO, bile su upoznate s tim, prenosi Danas.


Evropski parlament pozvao na ukidanje viza za Kosovo - Gorapress.net\n29.03.2019. u 07:45\nDio članica EU ne podržava viznu liberalizaciju za Kosovo zbog straha od migracionog rizika.\nEvropski parlament usvojio je danas prijedlog Evropske komisije kojim se od članica Evropske unije traži vizna liberalizacija za državljane Kosova, prenose agencije.\nKomesar Evropske unije za unutrašnja pitanja Dimitris Avramopoulos izjavio je kako je zadovoljan činjenicom da je Evropski parlament prepoznao važnost bezviznog režima za Kosovo.\n„Ne radi se samo o prepoznavanju njihovih napora, već i o osiguranju stabilnosti i sigurnosti u regiji. U pitanju je evropska perspektiva čitave regije“, rekao je on.\nPodsjetio je kako je Evropska komisija u julu 2018. godine potvrdila da je Kosovo ispunilo sve uvjete za viznu liberalizaciju, uključujući i demarkaciju granice sa Crnom Gorom i jačanje borbe protiv organiziranog kriminala i korupcije.\n„Osigurat ćemo još bolju saradnju, tako što ćemo ih približiti. Ne može se stalo pomjerati cilj“, rekao je Avramopoulos i upozorio kako u suprotnom postoji rizik da Kosovo okrene leđa i počne se udaljavati od EU-a.\nIzvjestiteljica za viznu liberalizaciju u Evropskom parlamentu Tanja Fajon rekla je kako je Kosovo ostalo „crna rupa na Zapadnom Balkanu“ kada su u pitanju vize, te pozvala EU da odmah reagira.\nDio članica EU ne podržava viznu liberalizaciju za Kosovo zbog straha od migracionog rizika i problema koje je EU već imala s prilivom azilanata iz te države.


- Privredni forum mladih\nby PFMAdmin | 29.06.2020 | Uncategorized |\nPrivredni forum mladih 6.0\nNova generacija uspešnih biznisa mladih\nPrivredni forum mladih u saradnji sa Beogradskom otvorenom školom, kompanijom Vip mobile i Institutom za razvoj i inovacije, a u okviru projekta Web4Yes – Western Balkan Civil Society Organizations for Youth Employment Support podržanog od strane Evropske komisije, realizovao je online obuku za započinjanje sopstvenog biznisa.\nKako je to realizovano? Tako što je sam Forum zajedno sa svojim partnerima demonstrirao preduzetnički duh i prilagodio se promenama te je umesto planirane fizičke obuke ove godine Forum timove okupio ONLINE.\nUkupno 22 tima iz gradova kao što su: Beograd, Čačak, Niš, Jagodina, Novi Sad, Pančevo, Leskovac, Novi Pazar, Kraljevo, Kragujevac, Aranđelovac, Smederevo, Sefkerin, Sremski Karlovci učestvovalo je na obuci za započinjanje sopstvenog biznisa i imalo je priliku da radi sa preko 15 eksperata iz korporativnog sveta i sveta preduzetništva.\nMladi timovi imali su priliku da uz punu mentorsku podršku glavnog trenera obuke tri nedelje rade na razvoju svojih biznis ideja i da istu formiraju u proizvod/uslugu koja će biti spremna za izlazak na tržište.\nNeke od oblasti iz kojih dolaze biznis ideje timova su: poljoprivreda, ekologija, IT, uslužni sektor, socijalno preduzetništvo, proizvodnja kozmetike, tekstilna industrija.\nIpak, iako dolaze iz različitih okruženja, različitih oblasti, različitih biznis ideja, Privredni forum mladih je uz podršku svojih partnera, posvećenost glavnog trenera i podrške eksperata kompanije Vip mobile, uspeo da kreira program koji kroz mentorstvo, diskusije, praktične primere i praktičan rad pruža sveobuhvatnu podršku mladim početnicima u biznisu i omogući im da samouvereno krenu u realizaciju svog poslovnog poduhvata.\nNa samom kraju obuke timovi su u video-prezentaciji sumirali svoj celokupni rad i svoje poslovne poduhvate predstavili pred članovima stručnog žirija koji su činili predstavnici Privrednog foruma mladih, kompanije Vip mobile, Beogradske otvorene škole, Privredne komore Srbije i Instituta za razvoj i inovacije.\nNakon vrlo izazovnog zadatka za članove žirija, odabrano je pet timova koji će u narednih šest meseci dobiti mentorsku podršku Privrednog foruma mladih u daljem razvoju svog poslovnog poduhvata.\nMarija Batić i Nemanja Ristić (Novi Sad)\nPlatforma koja omogućava povezivanje outsourcing kompanija u cilju obezbeđivanja optimimizacije rada zaposlenih kroz saradnju na različitim projektima.\nAna Milojević i Marija Stojanović (Paraćin i Smederevo)\nAna Vučković i Katarina Ejdus (Beograd i Novi Sad)\nConnecting cultures je modni brend koji osim odeće kreira društveni dijalog i ekonomski osnažuje žene izbeglice u Srbiji.\nVera Kovačević i Aleksandar Obradović (Novi Sad)\nProizvod ovog tima bazira se na tome da kombinacijom dve ili više različitih, već postojećih, tehnologija omoguće proizvodnju organske hrane tokom čitave godine, čak i na terenima gde to danas nije moguće.\nMilica Vasilov i Dejan Ivanović (Kruševac i Beograd)\nDemetra ulje za bradu kreirano je sa ciljem da pomogne muškarcima da svoju bradu neguju 100% prirodnim proizvodom intenzivnog šumskog mirisa, čineći je zdravijom i mekšom.


Od danas radovi na deonici Brestovac-Leskovac, petlje Niš jug do petlje Trupale i na deonici Pirot - Kitka - JuGmedia\nOd 13. do 18. septembra, u vremenskom periodu od 7 do 17 časova, izvodiće se radovi na presvlačenju kolovoza, na državnom putu II A reda broj 158, na deonici Brestovac – Leskovac (Bratmilovce), mesto Živkovo, saopštili su Putevi Srbije.\n“Tokom izvođenja radova, saobraćaj će se odvijati naizmeničnim propuštanjem vozila, i biće regulisan semaforskom signalizacijom. Radovi će biti obeleženi adekvatnom saobraćajnom signalizacijom i opremom”, dodaje se u saopštenju.\nOd 13. septembra do 13.oktobra, izvodiće se radovi na rehabilitaciji kolovoza na državnom putu I A reda broj 1, deonica petlja Niš Jug – petlja Trupale (od km 435+100 do km 432+850).\nU zoni radova u smeru Niš-Beograd, za saobraćaj će biti zatvorena preticajna saobraćajna traka, a saobraćaj će se odvijati voznom saobraćajnom trakom.\nOd 13. do 17.septembra, dvokratno u periodu od 9 do 12 časova i od 13 do 16 časova, doći će do obustave saobraćaja zbog asfaltiranja kolovoza na državnom putu II A reda broj 221, na deonici Pirot – Kitka.\nU terminima potpune obustave saobraćaja vozilima hitne pomoći i vozilima Sektora za vanredne intervencije biće omogućen prolaz.\nLeskovac: Manji broj testiranih, manje obolelih od korone\nFilm “Nebesa” na otvaranju LIFFE-a, Nečista krv-Greh predaka na zatvaranju\nLeskovački lekari apeluju na građane da se vakcinišu: Objašnjenje antivaksera ne prihvata zdrav razum\nKomandant Štaba za vanredne situacije i gradonačelnik Leskovca dr Goran Cvetanović, epidemiolog Časlav Nedeljković i doktor Nebojša Dimitrijević,…\nSneza na Još jedna briljantna pobeda leskovačkog rukometa


Vulin: Zanimljiv stoički mir kojim članovi SNS-a posmatraju kampanju protiv Danila Vučića - Društvo - Dnevni list Danas\nPočetna » Vesti » Društvo » Vulin: Zanimljiv stoički mir kojim članovi SNS-a posmatraju kampanju protiv Danila Vučića\nMinistar unutrašnjih poslova Aleksandar Vulin ocenio je večeras da je veoma zanimljiv „stoički mir“ sa kojom Srpska napredna stranka (SNS) posmatra borbu porodice predsednika države i SNS sa kako je naveo „Đilasovskim medijima i partijama“.\nVulin je za Televiziju Pink rekao da se vodi „kontinuirana kampanja tih medija i njegovih (Đilasovih)“ partija protiv sina predsednika države, Danila.\nDodao je da je sin predsednika „prvo bio bahat, pa bezobrazan, pa nasilnik, pa kriminalac“ a sada je, kako je naveo „bogataš koji deli novac“.\n„I uvek se ta laž demantuje i onda ništa“, rekao je Vulin, koji je predsednik Partije socijalista, inače kolicionog partnera SNS.\nPrema njegovim rečima, prava meta lažnih afera i napada na Danila Vučića je Aleksandar Vučić sa idejom da se sam povuče i napusti državne funkcije.\n„Veoma je zanimljiv stoički mir, sa kojim njegova partija, koja je verovatno najmasovnija u Srbiji, posmatra tu borbu porodice Vučić“, rekao je Vulin.\nDodao je da su „oni onako uzdržani“, te ocenio kao da „imaju jednu distancu“.\n„Prosto tumačim da su zaboravili kako su nastali, ko im je obezbedio glasove, da su zabroavili kako su postali to što jesu i da su posebno zaboravili da to jako lako prestane, to lako prođe“, rekao je on.\nPrema njegovim rečima, jedna stvar kada nešto steknete izborima, a druga kada nešto dobijete.\nOcenio je i da su „zaboravili da je samo borba garancija da će nastaviti“ da rade (kao i sada).\n„Misle da su političke vidre ako se sklone od napada i sukoba i misle neće mene i kažu ja sam tu poltička vidra – ma ne nisi, (nego si) kukavica“, rekao je Vulin.\nOn je, ne precizirajući na koga konkretno misli, pozitivno ocenio reakcije premijerke Ane Brnabić.\n„Za primer je svako ko reaguje na laž i kaže ko je tu laž smislio iako zna da će bite napadnut.. i dok traje emisija ja ću biti proglašen poltronom, lažovom, ulizicom…“, rekao je on.\nUpitan o bivšoj državnoj sekretarki MUP Dijani Hrkalović, Vulin je rekao da i u tom slučaju institucije rade svoj posao.\n„Odgovaraće za ono što je radila, na osnovu istrage koju smo vodili, tužioci su pokrenuli odgovarajuće procese, njoj je pritvor produžen i to je“, rekao je on.\nDodao je da istraga ne staje.\n„Istraga ne staje, kada se ovako nešto pokrene onda se otvaraju mnogo pravci, onda se svašta sazna pojave se brojni svedoci pa i oni sada izađu…ali ajmo ostavimo istrazi da to radi“, rekao je on.\nUpitan o vakcinaciji protiv korona virusa i kovid propusnicama, Vulin je odbacio stavove protivnika vakcinacije kao i razloge onih koji protestvuju protiv kovid propunica.\nVulin je rekao da svaki „antivakser, ako nije već vakcinsian, kada stigne u u kovid bolnicu“ prvo pita kada može da se vakciniše.\nPodsetio je da je država obezbedila i vakcine i sve ostalo za borbu protiv kovida, te dodao da bi on, iako nije lekar, uveo celodnevne kovid propusnice.\nAleksandar VučićAleksandar VulinDanilo VučićBeograd


RTCG - Radio Televizija Crne Gore - Nacionalni javni servis :: Ekonomija :: Raduje namjera da se aerodromi daju pod koncesiju\nPKCG SAOPŠTILA 02. 11. 2018. 15:20 >> 14:57 0\nTuristička privreda je zadovoljna što će crnogorski aerodromi biti dati pod koncesiju, čime će se obezbijediti veći kvalitet usluga, pri čemu ključni problemi u oblasti turizma ostaju siva ekonomija i buka, ocijenjeno je u Privrednoj komori (PKCG).\nPredsjednik Odbora udruženja turizma i ugostiteljstva PKCG, Dragan Ivančević, kazao je da će se davanjem crnogorskih aerodroma pod koncesiju podići standard i kvalitet recepcija i time obezbjeđivanje bolje aviodostupnosti.\n"Sve nas u turizmu raduje namjera Vlade da aerodrome da na koncesiju i time obezbijedi veći kvalitet usluga i potencijal za ozbiljniju animaciju tržišta, koji su nam neophodni za produžetak sezone i broja dolazaka turista u Crnu Goru", rekao je Ivančević na sjednici Odbora.\nOn je ocijenio da je problem buke ostao jedan od najizraženijih, koji dugi niz godina opterećuje turističku sezonu i kvaitet ponude.\n"Nadamo se da će od 1. maja zaživjeti limitatori i da će se sada ta oblast dovesti na održivi nivo", dodao je Ivančević.\nProblem, kako je rekao, ostaje siva ekonomija koja razara tkivo crnogorskog turizma na planu smještajnih kapaciteta, trgovine i posebno ugostiteljstva gdje se to obavlja u privremenim objektima koji su nelegalni, a ima ih na raznim mjestima.\n"Veliko je ohrabrenje što će se donijeti plan privremenih objekata i nadamo se da će se na taj način eliminisati svi vašarski elementi koji su stvarali buku, nelojalnu konkurenciju i ambijent koji je devalvirao kvalitet ponude", smatra Ivančević.\nOn je naveo da zabrinjava što ove godine platežna moć gostiju pada i što opominje da se mora mijenjati i dizati kvalitet usluga.\nDirektor hotela Budva, Željko Cicović, kazao je da se statističko praćenje o broju dolazaka i noćenja turista, koje se sada radi, radilo u socijalističkom društvu.\n"Sada se prate drugi segmenti. Morali bismo znati koliki su ostvareni prihodi, kao i da uporedimo smještaj gostiju po hotelima", rekao je Cicović.\nOn je kazao da je primijetio drastično povećanje broja turista u periodu van sezone, a ne u sezoni.\n"Takođe, dužina boravka se smanjuje iz godine u goinu. U 2014. godini ona je iznosila 4,8, a ovoj godini 4,1. To govori da je broj noćenja u sezoni ostao isti, a da su van sezone kraći boravci", rekao je Cicović.\nPrema njegovim riječima, čuje se da je vizija da Crna Gora bude dominantna u mediteranskom turizmu, gdje je 17 zemalja među kojima Portugal, Španija, Francuska koja ima 61 milijardu prihoda od turizma.\n"Hajde da smanjimo želje i vizije da dovedemo u realnost. Naša vizija treba da bude da prihod bude veći od 1,5 milijardi, što je planirano u narednih deset godina", smatra Cicović.\nOn je kazao da se mora napraviti turistički brend Crna Gora, kao i da se zadrži upotreba zdrave hrane i smanji siva ekonomija.\nSekretarka Odbora, Sanja Marković, kazala je da je, prema preliminarnim podacima Monstata za septembar, u kolektivnom smještaju povećan broj dolazaka 12 odsto, a noćenja sedam odsto.\n"Nadam se da će i podaci za individualni smještaj biti isto tako dobri i da ćemo imati rekordnu godinu i po broju turista i po prihodima", rekla je Marković.\nDržavni sekretar u Ministarstvu održivog razvoja i turizma, Damir Davidović, kazao je da rast broja dolazaka od 12,5 odsto i sedam odsto u noćenjima nije mali.\n"Ne mislim da je to loše, ni za pesimizam, već da je to razlog za zadovoljstvo", rekao je Davidović.\nPrema njegovim riječima, predsezona nije bila nikad bolja i tu postoje pozitivni trendovi.\n"Prema podacima Centralne banke (CBCG) za šest mjeseci, postoji rast prihoda od deset odsto. Poreska uprava (PU), takođe, bilježi rast naplate. Sigurno je da ćemo zvanično premašiti milijardu EUR kada je riječ o prihodima", naveo je Davidović.\nOn je rekao da se rade nebrojene aktivnosti na smanjenju sive ekonomije, pri čemu bi važno bilo da Monstat naredne godine napravi procjenu sive ekonomije.\nPomoćnica direktora Uprave za inspekcijske poslove, Rada Marković, ocijenila je da je potrebna sinergija države, poslovnih subjekata i onih koji to sve prate da bi se osjetili rezultati.\n"Kada je u pitanju siva ekonomija, najprisutnija je u oblasti smještaja. Identifikovali smo probleme za koje su potrebna nova zakonska rješenja i imamo vremena da do naredne sezone otklonimo sve probleme koje smo primijetili", smatra Marković.\nOna je precizirala da je u pojačanom nadzoru u sezoni od 11. juna do kraja avgusta odrađeno 16,6 hiljada kontrola, od čega je utvrđeno 8,9 hiljada nepravilnosti.\n"Znači u svakoj drugoj kontroli utvrđena je nepravilnost. Međutim, stanje na terenu je bolje nego u ranijim sezonama, kako na tržištu robe tako i u zapošljavanju", rekla je Marković.\nOna je podsjetila da je bez ugovora o radu zatečeno oko hiljadu osoba, od čega je po nalogu Inspekcije rada, legalizovano njih 330.\n"Bitno je reći da je od tih hiljadu, 377 osoba crnogorskih državljana. Dok je od ovih 330 legalizovanih, njih 203 iz Crne Gore", navela je Marković.\nPrivredna komora Crne Gore Aerodromi Crne Gore PKCG


Beta 25. januara 2021. 13:20\nPredsednik pokreta „Oslobodjenje“ Mladjan Djordjević ocenio je da osnova srpske pozicije na Kosovu treba da bude insistiranje na primeni Rezolucije 1244 i odbijanje da se ona promeni, a baš to nije stav aktuelne vlasti u Beogradu.\n„SNS je pobedio na izborima sa parolom da će vratiti Kosovo u okrilje Srbije. Te godine, srpska država je bila kompletno prisutna na severu Kosova. Danas, devet godina kasnije, mi više nemamo nijedan atribut srpske državnosti na Kosovu i Metohiji“, rekao je Djordjević u Moskvi, na konferenciji „Može li se spasiti srpsko Kosovo“, u organizaciji ruske federalne novinske agencije Regnum.\nKako navodi taj pokret, Djordjević je rekao da treba poništiti sve ugovore i sporazume koje je vlast potpisala sa „ilegalnim vlastima u Prišitini, koje predvode ljudi koje je Srbija već osudila za ratne zločine, a sada ih za to terete i medjunarodni sudovi“.\nDjordjević je ocenio da Vučić umanjuje značaj rezolucije i „pokušava da je sruši“ tako što Srbiju svadja sa Rusijom, tako što pokušava da utiče na izbor patrijarha i tako što širi defetizam medju narodom stalno pričajući da je Kosovo izgubljeno.\n„Krajnji cilj ovakve politike je da se zapadnim sponzorima iz Berlina i Vašingtona izruči pravno obavezujući sporazum Beograda i Prištine, koji bi uključio i članstvo takozvanog Kosova u Ujedinjenim nacijama. To je politika izdaje, protiv toga je većina srpskog naroda i mi se borimo protiv toga“, rekao je Djordjević.\nOn je dodao da Rusija čvrstim stavim oko Rezolucije 1244 pomaže srpskom narodu u tom poslu i brani ne samo medjunarodni poredak već i „istorijsko prijateljstvo ruskog i srpskog naroda“.


"IT Subotica 2030"- jačanje IT struke i obrazovanja - YU ECO RTV\nNaslovna / Društvo / „IT Subotica 2030“- jačanje IT struke i obrazovanja\n„IT Subotica 2030“- jačanje IT struke i obrazovanja\nGoran 24 маја, 2021\tDruštvo Napiši komentar 89 Pregledi\nOrganizacija “IT Subotica 2030” predstavila je projekat čiji je cilj da Subotica u narednih deset godina bude prepoznatljiv IT centar na regionanom nivou. Pored toga, namera organizacije jeste da se poslovni ambijent dodatno razvije u IT pravcu, ali i da se povećaju ekološke aktivnosti, kao i društveni sadržaji.\n“IT Subotica 2030” inicijativa je lokalnih IT kompanija i obrazovnih institucija sa ciljem da projekat doprinese jačanju IT struke, zajednice i IT obrazovanju u Subotici. Prema rečima direktora “Infostud grupe”, Branimira Gajića, ekspertiza mora da se razvija upravo u sprezi sa obrazovnim institucijama, prvenstveno u oblasti softverskog inženjerstva, mašinskog učenja i veštačke inteligencije.\nKako objašnjava direktor “Concordsoft” kompanije, Mladen Prijić, njihova očekivanju su da će kroz obrazovne insitucije dobiti kvalitetan kadar jer u IT centru i firmama u Subotici postoji veliki prostor kada je reč o zapošljavanju. U prilog tome govori i to da će ova kompanija tokom leta potprisati tri stipendije sa studentima Ekonomskog fakulteta i Više tehničke škole.\nObrazovne institucije koje učestvuju u ovom projektu ravnopravni su članovi ove organizacije jer prevashodno zastupaju iste interese kao i IT kompanije. Isto tako, u cilju im je da što više mladih nakon školovanja izabere upravo Suboticu za zaposlenje u kojoj trenutno postoji 20 kompanija sa preko 1000 zaposlenih, od kojih 500 visoko kvalifikovanih kadrova.\nPrethodna Očekuje se još vaučera za odmor u Srbiji\nSledeća Ozvaničena saradnja između Narodnog pozorišta u Subotici i Narodnog pozorišta u Beogradu


Seljimi reaguje na Dačićevu izjavu: Kosovo za učlanjenje | KoSSev\nIzvor: Gazeta Fjala\nSeljimi je za radio Slobodna Evropa izjavio da su takve izjave potpuno netačne.\nPrema njegovim rečima, očekivanja su da će u oktobru Izvršni odbor UNESCO-a dati pozitivnu preporuku za članstvo Kosova u UNESCO.\nSeljimi je naglasio da ovo Srbija dobro zna, ali da pokušava da napravi propagandu i da zamagli situaciju.\n"UN nisu odbile zahtev Kosova, jer Kosovo nije podnelo zahtev u UN. UN su odbile da budu posrednik u komunikaciji između Pariza i Prištine, koje su sada otvorile nova vrata za direktnu komunikaciju između Kosova i UNESCO-a. Nema sumnje da će se o zahtevu Kosova raspravljati u izvršnom odboru u oktobru," rekao je Seljimi.\nZvanični odgovor iz ove kancelarije Vlade Kosova usledio je nakon izjave ministra spoljnih poslova Srbije, Ivice Dačića, koju su preneli srbijanski mediji da su Ujedinjene nacije već odbacile zahtev Kosova da se pridruži UNESCO.